کتێبخانە | زانکۆی بەیان\nکتێبخانەی زانکۆی بەیان (BNU) بەشێکی ئەکادیمی گرنگە لە زانکۆ ،\nخزمەتی پێویستیەکانی کۆمەڵگای زانیاری و سەرجەم خەڵک دەکات لە زانست و زانیاری كه پێکهاتووە له (CUL) لەگەڵ بەشەکانی فێرکردن و ژووری کۆمپیوتەر و خزمەتگوزاری بۆ قوتابیان وەکو چاپەمەنی بەشەکانی توێژینەوە .\nئەم کتێبخانەیە پیداویستیەکان و خزمەتگوزاریەکانی دابین دەکات بە هاوکاری پسپۆرە ئەکادیمیەکان بە مەبەستی دابینکردنی فێرکردنێکی تایبەت.\nگرنگی کتێبخانە :-\nکتێبخانە بریتیە لە بەشێکی ئەکادیمی لە ناو زانکۆ ، کە پێداویستەکانی کۆمەڵگا و سەرجەم هاوڵاتیان دابین دەکات لە ڕووی زانین و زانیاری ، کتێبخانە بەشێکی گرینگە لە هەرەمی زانکۆ بۆ داهێنان و پێشکەوتن هەروەها دابینکردنی پێداویستیەکانی فێرکردن بۆ دەستەی مامۆستایان و بەرپرسان ، وە ئەمینداری کتێبخانە پابەندە بە پاراستنی بیری ئازاد و پاراستنی تۆمارەکانی دەزگا و ڕێکخستنیان ، هه‌روه‌ها بەشداریکردن لە گۆڕینەوەی بیلۆگرافی سەر ئاستی هەرێمی و نیشتیمانی .\nدیده‌ی کتێبخانە :-\nکتێبخانەی زانکۆی بەیان نوێترین تەکنەلۆژیا بەکار دەهێنێت بۆ گەیشتن به پلەی نایاب بۆ زانکۆکان لە ناوچەکەدا ، هاوبەشی کردن لە وانەووتنەوە و توێژینەوە و خزمەتگوزاری زانکۆ ، کتێبخانە هەوڵ دەدات بە بەکارهێنانی سەرچاوە مرۆیەکان وە ڕێکخستنیان و پاراستنیان ، دابینکردنی ڕێنمایی بۆ بەکارهێنانیان .\n.لەناو کتێبخانەدا (12)دوانزدە ئامێری کۆمپیوتەر هەیە کە بەستراوە بە تۆری ئینتەرنێت بۆ قوتابیان\nژمارەی ئەو کتێبانەی کە چاپ کراون و لە کتێبخانەکەماندا هەیە دەگاتە 2,405 کتێب\nژمارەی کتێبە ئەلیکترۆنیەکان کە لە کتێبخانەدا هەن بۆ بەردەستی قوتابیان (5000) کتێب و توێژینەوەیە\nکتێبخانە و یارمەتی:\nLibrary @ bnu.edu.iq


۲۱۲۴ داعشی لە هەرێمی کوردستان دەستگیر کراون - Mehr News Agency\n22 gulanê 2018 - 09:03\nNews Code 18990\nبە ڕاپۆرتی ئاژانسی هەواڵی مێهر، دیندار زێباری، له راگه‌یه‌ندراوێكدا، ئاماژه‌ى به‌وه‌كردووه، دەستگیركراوانی داعش و شێواز و چۆنێتی دادگایی کردنیان لە هەرێمی کوردستان لە زۆربەی راپۆرتە نێودەوڵەتییەكان باسیان لێوەدەكرێت بەتایبەتی لە رووی مافەکانیان.\nبه‌وته‌ى زێبارى، ئەو دەستگیركراوانە وەك هەموو دەستگیركراوانی دیكە بە یەكسانی مامەڵەیان لەگەڵدا دەكرێت، بەپێی پرەنسیپی تاوانبار بێتاوانە تا ئەو كاتەی تۆمەتەكەی بەسەردا ساغ دەبێتەوە.\nروونیكردووه‌ته‌وه: ئێستا لە هەرێمی کوردستان بۆ دادگایی كردنی ئەو کەسانەی بە کاری "تیرۆریستی"یەوە تێوەگلاون کار بە یاسای ژمارە (٢١)ی ساڵی ٢٠٠٣ی پەرلەمانی کوردستان و یاسای سزادانی عێراقی ژمارە (١١١)ی ساڵی ١٩٦٩ی هەموارکراو دەکرێت.\nهه‌روه‌ها ئه‌وه‌ى خستووه‌ته‌ڕوو، لە دادگاى لێکۆڵینەوەی ئاسایشی هەولێر لە رێکكەوتی ١/٦/٢٠١٧ تاکو ٢٠/٣/٢٠١٨ دەستگیرکراونی داعش بەم شێوەیە بووە؛\nکۆی گشتی دەستگیرکراوانی داعش لەو ماوەیەدا (٢١٢٤) بەندکراوبووە، هەر لەو ماوەیەدا (٦٦٦) کەسی دیکە بە تۆمەتی پەیوەندییان بە داعش-ەوە دەستگیرکراون، هەروەها (٥٨٩) بەندکراو لەلایەن دادگاوە سزادراون و (٢٧٣) کەس بە فەرمانی دادگا ئازاد کراون و (٥٩٦) تا ئێستا لەژێر لێکۆڵینەوەدان.


بەڕێوەبەری گشتیی ئاوی هەولێر ڕایگەیاند، ئەو کێشەیەی لە ئاوی ئیفرازی هەولێر دروستبووە بەهۆی بارانبارین لە چۆمان و ناوچەی حاجی ئۆمەران و لێڵبوونی ئاوی هەرسێ ئیفرازی هەولێر بووە، ئەگەری زۆرە ئێوارەی ئەمڕۆ ئاوی ئیفرازەکان بەربدرێنەوە.\nئاوێنه: زەردەشت عەبدولخالق بەڕێوەبەری گشتیی ئاوی هەولێر وتی، “هەرسێ بۆری ئیفرازی یەک و دوو و سێی هەولێر کە ئاوی نزیکەی 50%ی گەڕەکەکانی هەولێر دابیندەکەن گیراونەتەوە هۆکارەکەشی بۆ لێڵبوونی ئاوەکە دەگەڕێتەوە لەئەنجامی ئەو بارانەی لەناوچەکانی چۆمان باریوە، چونکە ئاستی لێڵبوونی ئاوەکە گەیشتووەتە 14 هەزار”.\nبەڕێوەبەری ئاوی هەولێر ڕایگەیاند، “ئەگەر ئاستی لێڵبوونی ئاوی ئیفرازەکان بگاتە 1500 دەتوانین کۆنترۆڵی بکەین بەڵام شەوی ڕابردوو ئاستی لێڵبوون گەیشتبووە 14 هەزار و بەیانی ئەمڕۆ بۆ نۆ هەزار کەمبووەوە”.\nزەردەشت عەبدولخالق وتیشی، ئێستا ئاوەکە ئاستی لێڵبوونی بۆ حەوت هەزار کەمبووەتەوە و ئەگەری زۆرە تا ئێوارە بگاتە ئاستێک بتوانرێت کۆنترۆڵ بکرێت، بۆیە بەئەگرێکی زۆر لە ئێوارەی ئەمڕۆوە ئاوی ئیفرازەکان دەردەدرێنەوە.\nسەبارەت بە هۆکاری ئەوەی بۆچی ئەو دیاردەیە لە وەرزی زستاندا ڕوونادات هەرچەندە باران بارین زۆرترە بەڕێوەبەری ئاوی هەولێر وتی، “دەمەوێت ئەوە ڕوونبکەمەوە کە لە زستاندا ئاستی ئاوی ڕووبارەکان بەرزە بۆیە هەرچەندە باران ببارێت ئاو لێڵبوون دروستنابێت بەڵام لە هاویندا و بەتایبەت لەمساڵدا کە ئاستی ئاو زۆر نزمە هەر بارانبارینێکی کەمیش بێت ئاو لێڵدەکات”.


كوڕه په‌رستارێك هاوڕێ كچه‌كه‌ی كوشت.. به‌بیانوی ئه‌وه‌ی توشی ڤایرۆسی كۆرۆنای كردوه\n02/04/2020 ژمارەی بینراو 1870\nئه‌نتۆنیۆ دی باس" ی ته‌مه‌ن 28 ساڵ و كچه هاوڕێكه‌ی" لۆرینا كوارانتا" ی ته‌مه‌ن 27 ساڵ\nله تاوانێكی قێزه‌وندا كوڕه په‌رستارێكی ئیتاڵی هاوڕێ كچه پزیشكه‌كه‌ی خۆی كوشت دوای ئه‌وه‌ی پێی وابووه كه به‌هۆی ئه‌وه‌وه توشی ڤایرۆسی كۆرۆنا بووه.\nپێگه‌ی "زه سه‌ن" ی به‌ریتانی له هه‌واڵێكی تایبه‌تدا ئاشكرای كردوه كوڕه په‌رستارێكی ئیتاڵی به‌ناوی" ئه‌نتۆنیۆ دی باس" ی ته‌مه‌ن 28 ساڵ و كچه هاوڕێكه‌ی" لۆرینا كوارانتا" ی ته‌مه‌ن 27 ساڵ به یه‌كه‌وه له نه‌خۆشخانه‌یه‌ك له شاری " میسینا" له باشووری ئیتاڵیا كاریان كردوه .\nپۆلیسی ئیتاڵیا دوای ئه‌وه‌ی په‌یوه‌ندیه‌كی ته‌له‌فۆنیان بۆ كراوه له لایه‌ن دی باس ه‌وه و دانی به‌وه‌دا ناوه كوارانتا ی كچه خۆشه‌ویستی خۆی كوشتووه و دوای پشكنین پزیشكانی دادوه‌ری بۆیان ده‌ركه‌وتووه خانمه پزیشكه‌كه له‌لایه‌ن خۆشه‌ویسته‌كه‌یه‌وه خنكێنراوه و كوڕه په‌رستاره‌كه‌ش دوای ئه‌م كاره‌ی ویستی ئه‌وه‌ی هه‌بووه خۆی بكوژێت به‌ڵام براوه‌ته نه‌خۆشخانه و ڕزگاركراوه.\nئه‌م گه‌نجه په‌رستاره دانی به‌وه‌دا ناوه كچه خۆشه‌ویسته‌كه‌ی خۆی كوشتووه چونكه هۆكاری توشبوونی بووه به ڤایرۆسی كۆرۆنا به‌ڵام له پشكنینه‌كاندا ده‌ركه‌وتوه نه بكوژه‌كه و نه كوژراوه‌كه هیچكامیان هه‌ڵگری ڤایرۆسی كۆرۆنا نه‌بوون.\nله ئێستادا ئیتاڵیا یه‌كێكه له‌و وڵاتانه‌ی كه زۆرترین زیانی به‌ركه‌وتووه به‌هۆی ڤایرۆسی كۆرۆناوه و تا ئێستا ژماره‌ی مردوان به ڤایرۆسی كۆرۆنا گه‌یشتۆته 12 هه‌زار كه‌س.


خراپ تێگەیشتن لە وەرگێڕان و زمان.\n- کورتە وەڵامێک بۆ رەخنەکەی خوشکە (ئۆشین قادر)*، لە رۆمانی تاعوون -\nلە ژمارەی 236 و 237ی رەخنەی چاودێردا بە قەڵەمی خوشکە ئۆشین ناوێک رەخنەیەکی پڕ لە تووڕەیی بڵاو کراوەتەوە و تێیدا وەرگێڕانەکەی تاعوون (کە من کردوومەتە کوردی و بەسەقەتی چاپ و بڵاو بووەتەوە)ـی هەڵسەنگاندووە. ئەمن بەش بە حاڵی خۆم دڵم بەوە خۆش بوو کە خوا شکور ئەوە قەڵەمێکیش پەیدا بوو لە دووتوێی رەخنەکانیدا دەستمان بگرێت و لە هەڵەوپەڵە ئاگادارمان بکاتەوە و رێگەی باشەمان پێشان بدات. کەچی زۆر زۆر بە داخەوە ناوبراو لەگەڵ ئەوەدا کە بەشی یەکەمی بابەتەکەی هێرشکردنێکی دەمارگیرانەیە بۆ سەر زاراوەی ناوچەی موکریان (ئەوەی ئەو لە هەموو بابەتەکەیدا بە زمانی موکریان ناوی دێنێت) جار و بارە لە نێو قسەکانیدا لەبیر خۆی دەباتەوە کە گەرەکییەتی رەخنە بنووسێت و دەست دەکات بە قسەی رەق و تەق و بابەتەکەی لە بابەتێکی رەخنەگرانەوە دەبات بەرەو ئاراستەیەک کە خوێنەر لەبری ئەوەی هەست بکات شتێک لەسەر وەرگێڕان دەخوێنێتەوە، زیاتر وا هەست دەکات مەبەست لەو نووسینە ئەوەیە قسەی ناشیرین بە وەرگێڕەکەی بگوترێ. بەڵگەشم ئەوەیە ناوبراو لەبەشی دووەمی وتارەکەی بە هێنانەوەی تاکە بەیتێک لە یەکێک لە هەجوەکانی شێخ رەزای تاڵەبانی کە بۆ شوکری فەزڵیی نوسییوە ئەو رقە بێ بنەمایەی خۆی دادەمرکێنێتەوە و دەڵێ: تۆشم لێ بووگی بە شاعیر ئەی حەرامزادەی سنە... ئیتر دیارە بەڕێوەبەرانی پاشکۆکە خۆیان حەرامزادەکەیان بۆ لاداوە بۆ ئەوەی بڕێک بەئەدەبتر بنوێنێت. خۆی هەر ئەو جوێنە بەسە بۆ ئەوەی خوێنەران دڵنیابن مەبەستی ناوبراو زیاتر لەوەی رەخنەگرتن بێت، بەربینگ پێ گرتنە.\nناوبراو هەر لەسەرەتاوە چەند پرسیارێک رووبەڕووی من دەکاتەوە وەک ئەوەی ئاخۆ من چەندە شارەزای زمانی فارسی و کوردیم. ئەوەیان نەک من بەڵکو نووسینەکانم دەبێ وەڵامی خوێنەرەکان بدەنەوە. ئەمن ئەوە زیاتر لە ساڵێکە لە لاپەڕەی رۆژنامەی هەولێردا بابەتەکانم بە وەرگێڕان و نووسینەوە بڵاو دەبنەوە و لە گۆڤارەکانی "کاروان و وێران و ئایندە و ئایدیا"شدا بابەتی وەرگێڕانم بڵاو کردووەتەوە حەز دەکەم خوێنەرانی ئازیز لەوێوە زمانی نووسین و وەرگێڕانم بدەنە بەر سەرنجی رەخنەگرانەی خۆیانەوە.\nبابەتەکەی ئۆشین خان دابەش دەکەم بەسەر چەند بەشدا:\n1ـ بەشێک، بۆچوونەکانی ئەو لەسەر بەکارهێنانی زمان و زاراوەی ناوچەیی بۆ وەرگێڕان\n2ـ تێنگەیشتن یان باوەڕنەبوونی ناوبراو بە سەلیقەی وەرگێڕان\n3ـ ئاگادارنەبوونی ناوبراو لە هۆکارەکانی شێواویی وەرگێڕانەکوردییەکەی تاعوون (کە تەنیا ئەو بەشە لە رەخنەکەی بەڕێزیان مەنتیقییە و خۆم بەر لەو هاوارم کردووە).\n4ـ راوێژ و گفتولفتێکی رەق و ناڕەخنەییانەی نزیک لە جوێندان لە نووسینەکەیدا.\nلێرەوە دەچمە سەر وەڵامدانەوەکەم:\nگەورەترین کەڵکەڵەی خوشکە ئۆشین لەو وەرگێڕانە ئەوەیە (لە بەشی یەکەمدا)، کە من لە زمانی موکریانی کەڵکم وەرگرتووە و زمانی ستاندارد و یەکگرتووی کوردیم رەچاو نەکردووە کە ئێستا هەر دوو دەزگای ئاراس و سەردەم پێی دەنووسن و ئەو زمانەش زمانی سلێمانییە و خوشکە ئۆشین بە زمانی ستانداردی کوردی ناوی دێنێ. بەڕێزیان دەشفەرموون بۆیە کەڵکم لە زمانی ستاندارد و یەکگرتووی کوردی وەرنەگرتووە چونکە ئاگام لە ناوەندە رۆشنبیریییەکانی وڵاتەکەم نییە و نەمزانیوە زمانی ستاندارد و یەکگرتووی کوردی هەیە بۆیە لە چوارچێوەی خوشکە ئۆشین گوتەنی:"زمانی موکریانیدا" قەتیس ماومەتەوە.\nبا لە پێش هەموو شتێکدا بەو خوشکە ئازیزەم بڵێم ئەوەی بەڕێزیان بە زمانی موکریانی و سلێمانی ناوی دێنن زمان نییە و زاراوەیە.\nدوای ئەوەش دیارە بە پێچەوانەی ئەو بەڕێزە، من باش ئاگاداری ئەوەم کە لە چەند ساڵی رابردوودا گەلێک کۆڕ و کۆبوونەوە بە تایبەتی لە شاری هەولێر بۆ پسپۆڕان و خاوەنڕایانی بواری زمانی کوردی پێکهێنراون بۆ ئەوەی ساغی بکەنەوە زمانی ستاندارد و یەکگرتووی کورد کامەیە. ئەوە دیارە یای ئۆشین بێ ئاگایە لەوەیکە هێشتا کورد نەگەیشتووەتە ئەنجامێکی دیاریکراو لەو بوارەدا و بەڵگەش ئەو وتارانەن وا لە پاشکۆیەکەی فەرهەنگی هەولێر کە حەفتانە دەردەچێت بڵاو دەبنەوە و تێیاندا کەسانێکی وەک کاک ئەمیری حەسەنپوور و فەرهاد شاکەلی و رەهبەری مەحمودزادە و دکتۆر هاشم ئەحمەدزادە هەرکام لە روانگەی خۆیانەوە خەریکی لێکدانەوەن و هەندێکیان باوەڕیان بە جووت ستانداردبوونی زمانی کوردی و هەندێکیشیان بڕوایان بە تاک ستانداردبوونەکەیەتی. هەمووی ئەوانە ئەو راستییە روون دەکەنەوە کە نەخێر ئەوەی پێی دەگوترێت زمانی ستاندارد و یەکگرتووی کوردی هێشتا بە تۆکمەیی سەری نەگرتووە. لەگەڵ ئەوەشدا ئەمنیش وەک هەندێکیان لەسەر ئەو باوەڕەم کە دەکرێ ئەوەی ئێستا پێی دەنووسین بیکەینە هیم و بناغەی زمانی یەکگرتوومان. ئەویش نەک بەو بەرچاوتەنگییەی کە یای ئۆشین هەیەتی و پێی وایە ئەگەر وشە و زاراوە و ئیدیۆمی ناوچەیەکی کوردستان بە تایبەتی ئەگەر هی موکریان بێت، هاتە نێو نووسینەکانمانەوە ئەوا کوفرە و بۆ لێخۆشبوون نابێ.\nدیارە ئەو زمانەی رۆمانەکەی تاعوونم پێ وەرگێڕاوە جیاواز نییە لەو زمانەی وا لە باشووری کوردستانا پێی دەنووسرێت. ئەو زمانە نە موکریانییەکی تۆخە و نە مۆرکی ناوچەیەکیشی پێوە دیارە. خۆی ئەگەر کۆمەڵێک وشە و دەستەواژە، یان لە چەند شوێنێکدا و لێر و لەوێ شێوە دەربڕینی ناوچەی موکریانی تێدا بەدی بکرێت، بە باوەڕی من نەک خراپ نییە بەڵکوو دەکرێ لە پێناوی دەوڵەمەندکردنی زماندا کەڵک لە وشە و دەستەواژەی هەموو ناوچەکانی دیکەی کوردستانیش وەربگرین. ئەمن دیسانیش دەڵێم هێنانەوەی کۆمەڵێک وشە و زیندووکردنەوەیان لە نێو نووسینەکانماندا ئەگەر بە یارمەتیی فەرهەنگۆکیش بێت، یارمەتیدەری زمانەکەمانە بەرەو دەوڵەمەندبوون و بە پێچەوانەوە ئەگەر بێین و لە سێبەری دەمارگیرییەکی ناوچەییدا هەر وشەیەک لە ناوچەکەی ئێمەدا خەڵک لێی تێنەگەیشتن بە هەڵەی بزانین و دوژمنکارانە و بەقێز و بێزەوە تووڕی دەین، ئەوا زمانەکەمان وردە وردە بەرەو لاوازی دەچێت و لە داهاتوودا تەنیا چەند وشەیەکی بەدەستەوە دەمێنێتەوە. بەڕای من ئەگەر لە رۆمانێکدا چ وەرگێڕان و چ نووسین 200 وشەش هەبن ـــ بە مەرجێک رەسەن و خۆماڵی و کوردی بن ــ با بەشێک لە خوێنەرەکان یەکەمجاریشیان بێت بیانبیستن، نەک کارێکی خراپ نییە بەڵکو ئەگەر فەرهەنگۆکێک بۆ روونکردنەوەیان هەبێت زۆر زۆر کارێکی باشیشە. نموونەش، لە وەرگێڕانەکانی عەبدوڵڵا حەسەنزادە و شوکور مستەفا و عەزیزگەردیدا زۆرن ئەو وشانەی پێویستییان بەوەیە سەردانی فەرهەنگۆکی کتێبەکەی بکەیت. بەڵام ئەوە هیچ تاوان نییە. لە رۆمانەکەی تاعوونیشدا ئەوەی هەیە لەوە بەدەر نییە.\nبا ئەوش بڵێین کە وەرگێڕە سەرکەوتووەکانی فارس وەک محەمەدی قازی و برایمی یۆنسی و دەریابەندەری، لە وەرگێڕانەکانیاندا و لە نووسینەکانیشیاندا نەک وشەی ناوچەیی ناوچە فارسەکان بگرە بە سەدان وشەی کوردی و تورکی بەکار دێنن و لە خوارەوە فەرهەنگۆکی بۆ دادەنێن. هەر ئەوەشە وای کردووە زمانی فارسی ئاوا دەوڵەمەند بێت و بۆ کەم شت دابمێنێت بۆ وێنە کاک برایمی یۆنسی لە جێیەک نووسیبووی "گرگ بە خشپە نزدیک میشود" لە ژێرەوەش فەرهەنگۆکی بۆ دانابوو و نووسیبووی ئەوە ئیدیۆمێکی کوردییە و دەڵێ" گورگ لە خشپەی دەچێتە پێشێ". یان لە زۆر جێگایان وشەی "مێگەل" و "گاوان"ـی هێناوەتەوە و لەبنەوە بۆ خوێنەری فارسی روون کردوونەتەوە، کەسیش نەیوتووە ئەوە گەرەکیەتی زمانەکەمان بشێوێنێت، مەگەر ئەوەی ئێمەمانان جاروبارە گلەیی ئەوەمان لێی کردووە کە بۆچی وشە کوردییەکانیان پێ دەدەیت. ئەوان دێن وشەی زمانەکانی دیکەش لە خۆیاندا دەتوێننەوە، زمانزانەکانی ئێمە دوژمنایەتیی وشەی رەسەنی ناوچەکانی کوردستان دەکەن بۆچی؟ چونکە لەوانەیە خوێنەرێک نەزانێت یانی چی؟\nئەحمەدی شاملوو لە وەرگێڕٍانی "گیلگەمێشدا" ئەوەندەی وشەی کۆنی زمانی فارسی زیندوو کردووەتەوە هەر مەپرسە. محەمەدی قازی لە وەرگێڕانی دۆن کیشۆت دا هەروەتر، تەنانەت قازی بە سەدان وشە و دەستەواژەی نەک فارسیی ناوچەیی، کوردیشی بۆ بەدیاری بردوون.\nمن لەگەڵ ئەوەدا نیمە هەرکەسە و لە ماڵە خۆیەوە دەست بکات بەوشە داتاشین. هەرچییەکیش لە قەڵەمی منەوە بۆنی داتاشینی لێ بێت حەق بە هەمووان دەدەم لێمی لە هەڵڵا بدەن و کورد واتەنی ئەستۆم کەچە. بەڵام پێ داگرم لەسەر بەکارهێنانی وشە و دەستەواژەی ناوچەیی لە پێناوی دەوڵەمەندکردنی زماندا. بۆ وێنە لە موکریان دوو دەستەواژەی "دەکارهێنان و دەکارکردن" هەیە و واتاکانیشیان لێک جیاوازن. لەوێ زۆر دەگمەن کەڵک لە "بەکارهێنان" وەردەگرن. ئەو دووانەی دیکەش بەو شێوەیە کەڵکیان لێ وەردەگیردرێت:"دەکارهێنان" بۆ کەڵکوەرگرتن لە کەلوپەل و ئامرازەکانی کارکردنە، بۆ وێنە دەڵێن:"چیی چەکوچ و کوتک و بێڵی ئەو شارەیە دەکارمان هێناون"، واتە کەڵکمان لێیان وەرگرتووە. بەڵام "دەکارکردن" بە واتای مەسرەف کردن دێت. بۆ وێنە دەڵێ" دوو تەن چیمەنتۆم بۆ وەستا برد ئەمڕۆ هەمووی دەکار کردووە".\nپێشموایە یەکێک لە ئەرکەکانی وەرگێڕان ئەوەیە زمان دەوڵەمەند بکات و بە دەکارهێنانی وشە کۆنەکان و تەنانەت وشە ناوچەییەکان یارمەتیدەری دەوڵەمەندبوونی زمان بێت.\nشتێکی دیکەی یای ئۆشین پەنجەی لەسەر داناوە و زۆر هەستیارانە باسی دەکات کەڵکوەرگرتن لە زمانی قسەکردن و زمانی ناوچەییە بۆ وەرگێرانی شاکارێکی جیهانی و ئەوەش دەگەڕێنێتەوە بۆ بێ ئاگایی من...\nپێویستە ئەوە بڵێم کە سنووری نێوان زمانی ئاخافتنی رۆژانە و نووسینەکان لە کوردیدا بە پێچەوانەی زمانی فارسی و ئەوەندەی بیستوومە عەرەبیش، زۆر ناسکە و جیاوازییەکی ئەوتۆ بەدی ناکرێت جگە لەوەی زمانی نووسین پاڵاوتەترە. ئەوانەی فارسی دەزانن ئاگادارن کە ئەو زمانەی قسەی پێ دەکرێت و ئەوەی وا پێی دەنووسرێت زۆر لێک دوورن. بەو حاڵەشەوە ئاخۆ زمانی قسەکردن ئەوەی وا فارس پێی دەڵێ زمانی محاوەرەیی و وەک بیستوومە بە هی عارەبانیش دەڵێن "جڵفە" بۆ نووسین دەبێت یان نا؟ ئاخۆ بۆ وەرگێڕانی شاکارێکی جیهانی دەبێت یان نا؟\nنازانم عەرەبییەکە، بەڵام یای ئۆشین کە وا دیارە فارسیزانیشە بۆ دەبێ ئاگای لە وەرگێڕانەکانی نەجەفی دەریابەندەری نەبێت، کە شاکارەکانی مارک تواین و ویلیەم فۆکنەری بە زمانی فارسیی نێو کووچەو کۆڵانان وەرگێڕاوەتەوە؟\nتازە وەک باسیشم کرد مەودای نێوان زمانی نووسین و قسەکردن لە فارسیدا عەرز و عاسمانەو هیچ وەک زمانی کوردی نییە کە جیاوازییەکی زۆر ناسک و کەمیان پێکەوە هەیە. خۆی زمانی کوردی وایە چۆنی دەردەبڕیت ئاوها دەینووسیت.\nیای ئۆشین هەر لە چەند دێڕێکدا جارێک هاواری دەچێتە ئاسمانان و وەک بڵێی مەتەڵێکی گەورەی هەڵێنابێت و لەو کوردستانە جگە لە خۆی کەس مشوورخۆر و خەمخۆری زمانی کوردی نەبێت و ئەوانیتر هەموو دوژمنی ئەو زمانە داماوە بن، من بەوە تاوانبار دەکات کە وەک بڵێی بە ئانقەست و بە مەبەستی شێواندنی زمانی کوردی دەستم دابێتە قەڵەم. لە حاڵێکدا رەخنەگرێکی ئەمڕۆیی فتوای ئاوا دەرناکات.\nلە بەشی دووەمی ئەو رەخنەیەدا رەخنەگرەکەمان پەنجەی لەسەر کۆمەڵێک داڕشتن و واتای جۆربەجۆر داناوە، با لە پێشدا بۆ چەند دانەیەکیان دەستخۆشانەی پێ بڵێم و راست دەکا بەڵام لەوێشدا کۆمەڵێک خاڵی زۆر ناسک هەیە دەبێ بۆ خوێنەرانی روون بکەمەوە.\nیەکەم: ئەو بەشەی وا یای ئۆشین وەک هەڵەی تایپ و چاپ ئاماژەی پێیان کردووە، ئەگەر پێشتر ئەو دیمانەیەی خۆێندبایەوە وا کاک ئیدریس عەلی لەسەر ئەو وەرگێڕانە لەگەڵ مندا پێکی هێنابوو، هەر وەها ئەو کورتە وتارەیشی خوێندبایەوە کە بەڕێز هەژیر عەبدوڵڵا پوور و کامیل نەجاڕی لەسەر هەڵەکانی تاعوون و هۆکارەکەی نووسییان، ئیتر خۆی ئەزیەت نەدەدا و ئەو زحمەتەی نەدەکێشا. ئەمن جگە لەو دوو بەڕێزەی باسیانم کرد، خۆم هۆکاری غەڵەتبوونی ئەو وشانەم بۆ خوێنەران روون کردبۆوە کە یای ئۆشین دیاریی کردوون و کاک محەمەد کۆردۆ و کاک جەبار سابیریش ئاگادارن کە بۆچی وای لێ هاتووە و لێرە ناچمەوە سەر ئەو باسە. بەڕێز یای ئۆشین با بێت دەقی تایپکراوەکەی پێش چاپی بدەمە خزمەتی با بزانێ بەراستی ئاوام نووسیون؟\nبەڵام بەشێکی دیکە لەو شتانەی ناوبراو بەربینگی پێ گرتوون، دەگەڕێتەوە بۆ سەلیقەی وەرگێڕان، ئەو شتەی وا جەنابیان باوەڕیان پێی نییە و گەرەکیانە دیکتاتۆرییەتی زاراوەی ناوچەکەی خۆیان بسەپێنن. ئەگینا لە رۆژێکدا لانیکەم دە جارمان گوێ لێ دەبێت کە:"جوابت لێ دەگێڕمەوە"، دەبینین جواب لێرەدا لەگەڵ عارەبی بوونەکەیدا، هیچ نامۆ نییە. نامۆتر نییە لەو هەمووە وشەیەی وا بە لێشاو لە بڵاڤۆکەکانی کوردستاندا کەڵکیان لێ وەردەگیردرێت و ئۆشین خاتوونەکان متەقیشیان لێ نایە و زۆریش بەلایانەوە ئاساییە:"وەک وشەگەلی موژدە، بزورگ و پۆزش، قەشەنگ، دووچار..." ئەوانەیان پێ نامۆ نین، بەڵام جواب نامۆیە!\nخاتوو ئۆشین گیان، ئەو ئاوازەی من بە راوێژ وەرمگێڕاوە، ئەگەر لە مەبەست و واتاکەی ورد بیتەوە رێک مەبەستی لەبز و راوێژە. سەبارەت بە "رادیۆ و رادوێ"ـش من دەیگێڕمەوە بۆ سەلیقەی وەرگێڕان و بە هەڵەی نازانم. بڕۆ ئەگەر دەمارگیری ئیزنت دەدا سەردانێکی دەقەکانی هەژار بکە. بە نیسبەت تۆپینیشەوە لە بەرامبەر مردندا زۆر باش دەزانم تۆپین و مردارەوەبوون و مردن بۆ کام جۆری گیانلەبەران دەبن، بەڵام من بە ئانقەست لەوێدا مردنم هێناوە.\nئۆشین خان دەفەرموێ دەربڕینی "وەیش"، دەربڕینێکی ژنانەیە و منیش بەبێ ئاگا دەزانێت کە ئەوەم نەزانیوە. بەڵام هیچ وا نییە، پیاوانیش لە کاتی بیستنی خەبەرێکی دڵتەزێندا دەڵێن:"وەیش"، ئەوەندەیە پیاوان وەک ژنان ناڵێن:"کوێراییم دایە. ئەگەر باوەڕیش ناکات سەردانێکی لانیکەم ناوچەی پشدەر و بیتوێن بکات بزانێ وایە یان نا.\nوشەی "شمەک" لەبری "جلوبەرگ" دیسان هەڵە نییە. لە موکریان بۆ جلوبەرگ بەکاری دێنن، ئەوەش بێ ئاگایی من نییە بەڵکو دەگەڕێتەوە بۆ دوو شت:" یەکەم ئەوەیکە بەڕێزیان سەری ناوەتە نێو بەفری گۆیژەوە و لەو دیوی شارە حەیاتەکە هیچ شوێنێک یان نابینێت یان نایەوێت بیانبێنێ.\nدووهەم: پێی وایە هەمووان دەبێ بێنە سەر ئەو رێچکەیەی جەنابیان بە تاقە سیراتولموسیتەقیمی دەزانێت.\nئەوجار تۆخۆا ئەگەر خوشکە ئۆشین خۆی بە رەخنەگر دەزانێت و پێی وایە دەیەوێ چاکسازی و شتی وا بکات، بۆچی ناوە راستەقینەکەی خۆی نەنووسیوە؟\nلایەنی هەرە ناماقووڵی ئەو رەخنەیەی ناوبراو جگە لە زمانە رەق و تەق و بێ ئەدەبەکەی، ئەو کاتەیە کە بەڕێزیان بەردەوام فتوا دەردەکات و دەڵێ:" سوڵتانی متمانەی خوێنەری لە دەست داوە... ئیتر خوێنەر متمانەی پێناکەنەوە... ئیتر خوێنەر بەلای وەرگێڕانەکانیدا ناچنەوە". ئەو بەشەیان زیاتر لەوەی راستییەکی لە پشتەوە بێت، هاوار و دەنگهەڵبڕین و بانگهێشتنێکە لە لایەن ناوبراوەوە وەک بڵێی بیەوێت بە خەڵک بڵێت: تکایە شتی رەسووڵ سوڵتانی مەخوێننەوە.\nبە گشتی یەک دوو شت نەبێ، هەموو ئەوانەی بەڕێزیان وەک خراپ لێتێگەیشتنی من لە دەقەکە و داڕشتنەوەی هەڵە لە لایەن منەوە باسیان دەکات، دوای ئەوەی تایپکراوەکەم ناردە دەزگا و پێش چاپ ئەو بەڵایەیان بەسەر هاتووە. خۆم کە چاپکراوەکەم بینی گریان ئەوکی گرتم. بۆ وێنە وەک پێشتریش باسم کردووە، باڵندە کراوەتە بیتلندە، شاری بێ کۆتر کراوەتە شاری بێکۆتر... و هەموو ئەوانەش وا خاتوو ئۆشین پەنجەی لەسەر داناون. ئەو شتانەیش وا لەسەر رۆمانی تاعوون نووسراون و ئاماژەم پێیان کردووە، بە ئیمێڵی چاودێر بۆ ئەو خوشکە بەڕێزەم ناردوون، هیوادارم بەدەستی بگەیێنن. چونکە بەڕێزیان بەناوی خوازراوەوە بابەتەکەی بڵاو کردووەتەوە، ئەگینا خۆم راستەوخۆ ئەو بابەتگەلەم بۆی دەنارد.\n* ئەگەرچی من ناوبراو ناناسم بەڵام لای ئێمە ئۆشین ناوی کچانەیە بۆیەش من بە خوشکە ئۆشین ناوی ئەو رەخنەگرەم هێناوە.


NRT TV | عێراق | عێراق.. ٨٣ بڕیاری دەستگیركردن بۆ بەرپرسانی پلە باڵا دەرچووە\nعێراق.. ٨٣ بڕیاری دەستگیركردن بۆ بەرپرسانی پلە باڵا دەرچووە\n2979 جار خوێندراوەتەوە\nئەنجومەنی باڵای دادوەریی عێراق ڕایگەیاند، لە ساڵی ٢٠٠٣وە تا ئێستا دادگا ٨٣ فەرمانی دەستگیركردنی بۆ ئەو بەرپرسە پلە باڵایانە دەركردووە، كە لەلایەن دەستەی دەستپاكیی عێراقەوە كەیسی گەندەڵییان ڕەوانەی دادگا كراوە.\nئەمڕۆ چوارشەممە ١٣ی تشرینی دووەمی ٢٠١٩ لە بەیاننامەیەكدا ئەنجومەنی باڵای دادوەریی عێراق بڵاویكردەوە، دادگای باڵا لە ساڵی ٢٠٠٣وە تا ئێستا ٣٧٧ بڕیاری لەبارەی بەرپرسانی تێوەگلاو بە گەندەڵی دەركردووە، لەو ژمارەیەش ٨٣ بڕیاریان فەرمانی دەستگیركردنی بەرپرسانی پلە باڵا بووە، وەك وەزیر و ئەندام پەرلەمان و جێگری وەزیر و پارێزگار و بەڕێوەبەری گشتی و چەند بەرپرسێكی دیكەی حكومی و حزبی.\nلە بەیاننامەكەی دادگای عێراقدا هاتووە، ئەو بەرپرسانە سەرجەمیان كەیسی گەندەڵییان لە دەستەی دەستپاكیی عێراق هەیە و، لەلایەن ئەو دەستەیەوە كەیسەكانیان ڕەوانەی دادگا كراوە.\nبەردەوام حكومەتی عێراق و دادگای باڵای عێراق لێپرسینەوە لە بەرپرسانی حكومەت دەكەن، هەندێكیان بەهۆی گەندەڵییەوە لە كارەكانیان دووردەخرێنەوە و، هەندێكی دیكەش لە ترسی لێپرسینەوە بۆ دەرەوەی عێراق هەڵدێن، بەڵام لەم جۆرە لێپرسینەوانە لە هەرێمی كوردستان بەدیناكرێت.


وەصفی ئافرەت بۆ مێردەکەی: ماڵپەڕی وەڵامەکان\nئافرەتانوەصفی ئافرەت بۆ مێردەکەی\nوەصفی ئافرەت بۆ مێردەکەی\nتا چەند دروستە ئافرەت وەصفی جوانى هاوڕێکانى بکات بۆ مێردەکەى؟\nسەبارەت بە وەڵامى ئەم پرسیارە پێغەمبەرى خوا ﷺ دەفەرموێ:\n((لا تباشر المرأة المرأة فتنعتها لزوجها كأنه ينظر إليها)). رواه أحمد في المسند والبخاري وأبوداود والترمذي (حديث صحيح)\nواتە: با ئافرەت وەسفی جوانی و شۆخ و شەنگی ئافرەتێكی تر بۆ مێردەكەی نەكات بەو شێوەیەی، كە وا لە مێردەكەی بكات تەماشای بكات و ئاواش وەسفی دەكات، كە دەیهێنێتە پێش چاوی.\nئەم تەوجیهەی پێغەمبەرﷺ، دەرونی ئادەمیزاد بە دیار دەخات و دەیناسێنێ و مەترسى یەكەشی دەخاتە ڕو، كە زۆر جار بە هۆی وەسف كردنی ئافرەتێك بۆ پیاو دەبێتە هۆی ئەوەی دڵی پیاوەكە بۆ لای ئافرەتە وەسف كراوەكە بچێ، نیازی خراپی هەبێ و ئافرەتەكە ببێتە نێچیری خۆشەویستی.\nئیبن القیم ڕەحمەتى خواى لێ بێ دەفەرموێ : ئەو شتانەی دەبنە هۆی خۆشەویستی بۆ خۆشەویستراو چوارن:\nیەكێكیان: تەماشا كردن بە چاو، یان بە دڵ، كە بۆی وەسف دەكرێ، چونكە زۆربەی خەڵك خۆشەویستییان بەبێ بینین بۆ دروست دەبێ.\nجا لەبەر ئەمە پێغەمبەرﷺ حەرامی كردوە ئافرەت وەسفی ئافرەتێكی تر بۆ مێردەكەی بكات..روضة المحبين ص 88\nسود وەرگیراوە لە کتێبی ژن ومێردى ئیسلامى بەختەوەر\nڕەفز کردنى گەنجی دیندار بە بیانوی شوو کردن بە لەو دیندار تر ئایا ئافرەت تاوانبار دەبێ بەشوو نەکردن لەبەر هۆکاری نەخۆشی ، یان لەبەر بێ توانایی لە بەرگە گرتنی ناڕەحەتیەکانى ژیانی هاوسەرگیری ؟ (20) حەق و مافی ئافرەت لە ئیسلامدا زۆر دەمێكە حەزم لە كردنى حیجابە بەڵام نازانم دودڵم ئەترسم بیكەم دواى پەشیمان ببمەوە بۆ هەموو ئافرەتێك كە بڕوای بە خوا و ڕۆژی دوایی هەبێت\nسەردان: ١,٢٠٦ بەش: ئافرەتان\nپرسیاری دواتربۆیەى سەر نینۆک و دەست نوێژ گرتنپرسیاری پێشترسیفاتى حۆریەکانی بەهەشت


ئه‌وبه‌ری هه‌وره‌كان له فستیڤاڵی فیلمی سلێمانی نمایش ده‌كرێت\n6/10/2018 09:50 AM\nفیلمی سینه‌مایی "ئه‌وبه‌ری هه‌وره‌کان" له ده‌رهێنانی مه‌جید مه‌جیدی ده‌رهێنه‌ری ناسراوی سینه‌مای ئێران له به‌شی رکابه‌ریی سه‌ره‌کی "سینه‌مای جیهان" له سێهه‌مین خولی فێستیڤاڵی نێونه‌ته‌وه‌یی فیلمی "سلێمانی" نمایش ده‌کرێت.\nبه‌پێی راپۆڕتی لێژنه‌ی راگه‌یاندنی سێهه‌مین خولی فێستیڤاڵی نێونه‌ته‌وه‌یی فیلمی "سلێمانی"، فیلمی سینه‌مایی "آن سوی ابرها" واته "ئه‌وبه‌ری هه‌وره‌کان" Beyond The Clouds له ده‌رهێنانی مه‌جید مه‌جیدی و به ئاماده‌بوونی ئه‌م ده‌رهێنه‌ره به‌ئه‌زموونه‌ی سینه‌مای ئێران؛ به‌رهه‌می هاوبه‌شی کۆمپانیاکانی "زی ستۆدیۆ" Zee Studios و "ناماه پیکچێڕز" Namah Pictures له وڵاتی هیندستان، به ئاوازدانانی "ئه‌ی. ئاڕ. ره‌حمان" A. R. Rahman براوه‌ی دوو خه‌ڵاتی ئۆسکاری باشترین مۆسیقای فیلم و به به‌ڕێوه‌به‌رایه‌تی فیلمگرتنی "ئانیل مه‌هتا" Anil Mehta له سیما دیاره‌کانی سینه‌مای هیند له به‌شی رکابه‌ری سه‌ره‌کی "سینه‌مای جیهان" له سێهه‌مین خولی فێستیڤاڵی نێونه‌ته‌وه‌یی فیلمی "سلێمانی" Slemani له هۆڵی "سیتی سینه‌ما" له شاری سلێمانی له هه‌رێمی کوردستانی عێراق نمایش ده‌کرێت و بۆ به‌ده‌ستهێنانی خه‌ڵاتی "کاجی زێڕین"ی ئه‌م فێستیڤاڵه، له‌گه‌ڵ فیلم گه‌لێک له وڵاتانی جۆراوجۆری جیهان له‌وانه؛ ژاپۆن، تورکیا، فه‌ڕه‌نسا، ئه‌ڵمانیا، لوبنان، پۆڵه‌ندا، بولگاریا، سلۆڤاکی، کۆماری چیک، ئوستڕاڵیا و ئێران رکابه‌ری ده‌کات.\n"ئه‌وبه‌ری هه‌وره‌کان" چیرۆکی برایه‌ک به ده‌ورگێڕانی "ئیشان خاتر" و خوشکێک به ده‌ورگێڕانی "مالاویکا موهانان" ده‌گێڕێته‌وه که له ناوچه‌ی که‌پرنشینی هیند گه‌وره‌بوون. کاتێک که تارا به تاوانی کوشتن ده‌سته‌به‌سه‌ر ده‌کرێت، په‌یوه‌ندی ئه‌و له‌گه‌ڵ براکه‌ی ئه‌میر ده‌خرێته بواری تاقیکردنه‌وه.\n"ئه‌وبه‌ری هه‌وره‌کان" بۆ یه‌که‌مینجار له به‌شی رکابه‌ری فه‌رمی شه‌ست و یه‌که‌مین فێستیڤاڵی نێونه‌ته‌وه‌یی فیلمی له‌نده‌ن نمایشکراو هه‌روه‌ها فیلمی کردنه‌وه‌ی چل و هه‌شته‌مین فێستیڤاڵی نێونه‌ته‌وه‌یی فیلمی "گوا" له هیندستان بوو. ئه‌م به‌رهه‌مه سینه‌ماییه له زیاتر له 70 ساڵۆنی سینه‌ما له ناوچه‌کانی به‌شی که‌نداوی فارس له‌وانه؛ کوه‌یت، عومان، به‌حره‌ین، قه‌ته‌ر، دوبه‌ی و هتد به‌شێوه‌ی گشتی نمایش کراوه‌و هه‌روه‌ها له وڵاتانی ئه‌مریکا، که‌نه‌دا، پاکستان، سه‌نگاپوور، ئه‌فریقیای باشوورو چه‌ندین وڵاتی دیکه چۆته‌سه‌ر په‌رده‌ی سینه‌ما.\nمه‌جیدی ده‌رهێنه‌ری چه‌ندین فیلمی سینه‌مایی له‌وانه؛ "منداڵانی ئاسمان"، "ره‌نگی خودا"، "باران"، "ئاوازی چۆله‌که‌کان"، "محه‌مه‌د ره‌سولوڵڵا"یه. "منداڵانی ئاسمان" له ساڵی 1998ی زایینی یه‌که‌مین پاڵێوراوی ئێران له به‌شی ئۆسکاری باشترین فیلمی زمانی بیانی بوو.\nسێهه‌مین خولی فێستیڤاڵی نێونه‌ته‌وه‌یی فیلمی "سلێمانی" له‌لایه‌ن کۆمپانیای سینه‌مایی "مه‌ستی فیلم" به به‌ڕێوه‌به‌رایه‌تی "فوئاد جه‌لال"، به سه‌رۆکایه‌تی "مه‌لا به‌ختیار" به‌رپرسی به‌شی پاڵپشتی ئه‌م فێستیڤاڵه‌و له که‌سایه‌تییه‌کانی به‌رجه‌سته‌ی سیاسی هه‌رێمی کوردستانی عێراق، به به‌ڕێوه‌به‌رایه‌تی هونه‌ری "دانه‌ر عومه‌ر فارس"، به به‌ڕێوه‌به‌رایه‌تی به‌رنامه‌داڕشتنی خاتوو "لینا ره‌زا" و هه‌روه‌ها به پشتگیری "نێچیروان بارزانی" سه‌رۆکی ئه‌نجومه‌نی وه‌زیرانی حکومه‌تی هه‌رێمی کوردستانی عێراق و به نمایشکردنی فیلمه‌کانی ده‌رهێنه‌رانی وڵاتانی جۆراوجۆری جیهان؛ له دوو به‌شی رکابه‌ری سه‌ره‌کی "سینه‌مای جیهان" و به‌شی رکابه‌ری "سینه‌مای کوردی" و هه‌روه‌ها سازدانی وۆرکشۆپه‌کانی پسپۆڕانه‌ی سینه‌مایی و چه‌ندین کۆڕو کۆبوونه‌وه‌ی ئه‌کادیمیک له رۆژانی 18 تا 24ی ره‌زبه‌ری 1397ی هه‌تاوی رێکه‌وتی 10 تا 16ی ئوکتۆبری 2018ی زایینی له 5 هۆڵی "سیتی سینه‌ما"، "سینه‌ما سالم" و هه‌روه‌ها له ته‌لاری "هونه‌ر"ی شاری سلێمانی پایته‌ختی فه‌رهه‌نگ و هونه‌ری هه‌رێمی کوردستانی عێراق به‌ڕێوه‌ده‌چێت.\nخاك - بەڕێوەبەرایەتی ڕاگەیاندنی گشتی سێیەمین خولی فێستیڤاڵی نێودەوڵەتی فیلمی سلێمانی


هەرێمی کوردستان؛ ١١ تووشبووی کۆرۆنا چاکبوونەوە - پرس میدیا\nHome سڵایدشۆو کوردستان کۆرۆنا هەواڵ هەرێمی کوردستان؛ ١١ تووشبووی کۆرۆنا چاکبوونەوە\nهەرێمی کوردستان؛ ١١ تووشبووی کۆرۆنا چاکبوونەوە\nپرس میدیا 4/12/2020 08:34:00 م سڵایدشۆو, کوردستان, کۆرۆنا, هەواڵ,\nبەرێوەبەرایەی گشتیی تەندروستیی هەولێر، رایدەگەیەنێت، ١١ تووشبووی تری ڤایرۆسی کۆرۆنا چاکبوونەتەوە و دەچنەوە ماڵە کانیان.\nبەرێوەبەرایەتی گشتیی تەندروستیی پارێزگای هەولێر راگەیاندراوێکی بڵاوکردەوە و تیایدا هاتووە: "هاوڵاتیانی خۆشەویستی شاری هەولێر پێتان ڕادەگەیەنین کە ۱۱ نەخۆشی تووشبوو بە ڤایرۆسی کۆڕۆنا COVID – 19 دوای وەرگرتنی چارەسەری پزیشکی بەتەواوی چاکبوونەتەوە و باری تەندروستییان تەواو جێگیر بۆتەوە، وە پشکنینی تایبەتی یەکیان لەدوای یەکی بۆ کرایەوە کە نێگەتیڤ بوو و بڕیاردرا بنێردرێنەوەماڵەوە".\n• کۆی گشتی چابووەکان گەیشتە (٥۲) کەس.\n۱۲ی نیسانی ۲٠۲٠\nBy پرس میدیا at 4/12/2020 08:34:00 م


فۆڕمی تۆمارکردنی بابەت | بەیاننامەی حیزبی کۆمۆنیستی کرێکاریی کوردستان بۆ یادی 8 ی مارسی 2015\nبا یاساو کەلتوری کۆنەپەرستانەی دژی ژنان بسپێرین بە مێژوو! لە دامەزراندنی دەسەڵاتی خۆماڵی بۆرژوازی کوردەوە، ئاڵوگۆڕێکی ڕوو لەپێش بە قازانجی ماف و ئازادیەکانی ژنان ڕووی نەداوە. یاسای باری کەسێتی رژێمی بەعس کە بەپێی بنەماکانی شەریعەتی ئیسلام دیاریکراوە، لەلایەن دەسەڵاتی کوردایەتیەوە جێبەجێکراوە و پارێزگاری لێکراوە، لەکاتێکدا دەبوایە سەرجەم یاساکان، بە یاسای باری کەسێتیشەوە، بە زبڵدانی مێژوو بسپێردرایە و یاسای پێشکەوتوو و مۆدێرن و یەکسانیخوازانە لەجێگایان دابرێژرایە و کاریان پێبکرایە. لەوەش نەخوازراوترو ترسناکتر بەرزبوونەوەی رێژەی ئەنجامدانی توندوتیژی و چوونەسەری ئاماری ئەتککردن و کوشتنی ژنانە لەژێر سایەی دەسەڵاتی "بۆرژوازی خۆماڵی"دا.! لە سایەی ئەم دەسەڵاتەدا فەرهەنگ و کەلتوری پیاوسالاری و بە کەم سەیرکردنی ژنان زیاتر پەرەیان پێدراوە. فرە ژنی لەلایەن پەرلەمانی کوردستانەوە بەفەرمی ناسراوە. دەستی مەلاو مشەخۆرانی ئیسلامی سیاسی ئاوەڵاکراوە بۆ بڵاوکردنەوەی ژەهراوی جیاکاری لەدژی ژنان و هێشتنەوەیان وەکو کۆیلەی سێکسی پیاوان. تفەنگچیەکانی عەشیرەت و بنەماڵەو تەنانەت حزبەکانیش بەبیانوی کڕینەوەی شەرەفەوە ژنان خەڵتانی خوێن دەکەن و لە دیوەخانەکانی ئەحزابی دەسەڵاتداردا خوێنەکەی سەوداو مامەڵەی پێ دەکرێت و تاوانبار بە بێ سزا بۆی دەردەچێت. تەنانەت ئەوانەیان کە بەهەرجۆرێک بووە رێگایان دەکەوێتە ناو زیندانەکانی حکومەتی هەرێمەوە، ناوبەناو بە لوتفی سەرۆکی هەرێم و لێبوردنی گشتی ئازاد دەکرێن ! لەماوەی 23 ساڵی رابردووی دەسەڵاتی ئەحزابی بۆرژوازی کوردا، هەمیشە لە هەوڵی کپکردنی دەنگی نارەزایەتی ژنان و پیاوانی یەکسانیخوازدا بوون، دژایەتی هەڵسوڕاوانی بزوتنەوەی یەکسانیخوازی ژنان کراوە، رێگری و سەرکوت لەدژی هەڵسوڕانی رێکخراوی رادیکا‌ڵ و پێشکەوتنخواز بەڕێخراوە. دەسەڵاتی بۆرژوا- ناسیۆنالیستی کوردو هاوکارە ئیسلامیەکانی هەموو هەوڵێکیان بۆئەوە بووە کەکەسایەتی ژنان بشکێنن و لەجێگاورێگای پلەدوویی و بێمافی و سەرکوتکراویدا بیان هێڵنەوە. بەڵام سەرباری هەموو ئەو سەختی و دژواریانەی کە لە ماوەی رابردوودا بۆ بزوتنەوەی یەکسانیخوازی ژنان پێکهێنراوە، هەڵسوڕاوانی ئەو بزوتنەوەیە بۆ یەک سات خەباتیان لەپێناو بەدیهێنانی مافە بنەڕەتیەکانی ژنان لە سەر ئاستی یاساو لە بواری سیاسی و کۆمەڵایەتیدا نەوەستاندووە. دوابەدوای نەخشی ژنان لە بەرەنگاربوونەوەی چەکداری دژی تیرۆریستانی دەوڵەتی ئیسلامی(داعش) لە "کۆبانی"یش، کە بیروبۆچون و یاسا کۆنەپەرست و دژە ژنەکانی کردە ئەفسانەیەکی پوچ و تێکشکاو و مەرسومی مافەکانی ژنانی لە کانتۆنی جەزیرە بەداوی خۆیدا هێنا، هێزو توانای بزوتنەوەی یەکسانیخوازی ژنان و هەڵسوڕاوانی ئەو بزوتنەوەیە لە هەرێمی کوردستان زیاتر بەرەو سەر هەڵکشاوەو ئومێدەکان زیاتر گەشاونەتەوە. ئەمساڵ نەک هەر ئیرادەی ژنان و پیاوانی یەکسانیخواز بە ئاقاری توندکردنەوەی خەباتە بۆ هەڵپێچانی یاسای کۆنەپەرستی باری کەسێتی عێراقی، بەڵکو میزاجی گشتی ژنان و ئازادیخوازانی کۆمەڵگای کوردستان بەقازانجی دەستەبەربوونی مافەکان و یەکسانی ژنانە لەگەڵ پیاواندا.حزبی کۆمۆنیستی کرێکاریی کوردستان، لە سۆنگەی بڕوابوونیەوە بە یەکسانیی هەمەلایەنەی ژن و پیاو، "یاسای یەکسانی ژن و پیاو، ئەڵتەرناتیڤێک بۆ یاسای باری کەسێتی عێراقی"ی ڕاگەیاندوە، وەکو پلاتفۆرمێک بۆ مافەکانی ژنان لە 8 ی مارسی ئەمساڵدا دەیخاتە بەردەم هەڵسوڕاوانی بزوتنەوەی یەکسانیخوازی ژنان و کۆمەڵگا بەو ئومێدەی کە لەلایەن هەڵسوڕاوانی بزوتنەوەی یەکسانیخوازی ژنانەوە بەدەستەوە بگیرێت و ببێتە ناوکۆکەی یەکخستن و کۆکردنەوەی تواناکان و بەرێخستنی بزوتنەوەیەکی بەهێز لەپێناو هەڵوەشاندنەوەی یاسای باری کەسێتی جێگیرکردنی ئەم یاسایە لەجێگای. بژی خەباتی ژنان و پیاوانی یەکسانیخواز لەپێناو چەسپاندنی یاسای یەکسانی ژن و پیاو! حزبی کۆمۆنیستی کرێکاریی کوردستان مارسی 2015


عەلی حەمە ساڵح: حكومه‌تى هه‌رێم كێشەی گەڕانەوەی پارەی بۆ دروستبووە | متمانە\nعەلی حەمە ساڵح: حكومه‌تى هه‌رێم كێشەی گەڕانەوەی پارەی بۆ دروستبووە\nئەم بابەتە 1,510 جار خوێندراوەتەوە\nعەلی حەمە ساڵح، ئه‌ندامى په‌رله‌مانى كوردستان، ڕایدەگەیەنێت هەرێم كێشەی گەڕانەوەی پارەی بۆ دروست بووە، لەو بانكانەی كەپارەیان تیادا دانراوە و ده‌شڵێت، هه‌نارده‌ى رۆژانه‌ى نه‌وت (٣٧٠) هه‌زار به‌رمیله.\nئەو په‌رله‌مانتاره، كه ئه‌ندامى لیژنەی پیشەسازی و وزەو سەرچاوەسروشتیەكانى پەرلەمانه ڕایگەیاند، حكومەتی هەرێمی كوردستان كێشەی گەرانەوەی پارەی هەیە، به‌ڵام ورده‌كارى كێشه‌كه ئاگادار نین.\nبه‌وته‌ى عەلی حەمە ساڵح، هەرێم ڕۆژانە ئێستا (٣٧٠)هەزار بەرمیل نەوت دەفرۆشێت ئەگەر بە (٥٠) دۆرلاریش بیفرۆشێت پارەكەی (٥٥٥) ملیۆن دۆلار دەكات بۆیە ئێستا هەریمی كوردستان كێشەی گەرانەوەی پارەی بۆ دروست بووە لەگەل ئەو بانكانەی كە پارەیان تیادا دانراوە.\nپێشتریش سۆران عومه‌ر، ئه‌ندامى په‌رله‌مانى كوردستان، رایگه‌یاندبوو، هه‌رێم و توركیا كێشه له‌نێوانیان دروستبووه‌و پاره‌ى نه‌وتى هه‌رێم ره‌وانه‌ى هه‌رێمى كوردستان ناكرێته‌وه.\nPrevious Postمتمانە.. زانیارى له‌سه‌ر هه‌وڵێكى پارتى بۆ كردنه‌وه‌ى ده‌رگایی سێهه‌م له‌گه‌ڵ توركیا ئاشکرا دەکات Next Postئەتلەتیکۆ مەدرید گورزێکی کوشندە لە بەرشلۆنە دەدات


فَمَا تَنفَعُهُمْ شَفَاعَةُ الشَّافِعِينَ (48) فَمَا لَهُمْ عَنِ التَّذْكِرَةِ مُعْرِضِينَ (49) كَأَنَّهُمْ حُمُرٌ مُّسْتَنفِرَةٌ (50) فَرَّتْ مِن قَسْوَرَةٍ (51) بَلْ يُرِيدُ كُلُّ امْرِئٍ مِّنْهُمْ أَن يُؤْتَىٰ صُحُفًا مُّنَشَّرَةً (52) كَلَّا ۖ بَل لَّا يَخَافُونَ الْآخِرَةَ (53) كَلَّا إِنَّهُ تَذْكِرَةٌ (54) فَمَن شَاءَ ذَكَرَهُ (55) وَمَا يَذْكُرُونَ إِلَّا أَن يَشَاءَ اللَّهُ ۚ هُوَ أَهْلُ التَّقْوَىٰ وَأَهْلُ الْمَغْفِرَةِ (56)\nلَا أُقْسِمُ بِيَوْمِ الْقِيَامَةِ (1) وَلَا أُقْسِمُ بِالنَّفْسِ اللَّوَّامَةِ (2) أَيَحْسَبُ الْإِنسَانُ أَلَّن نَّجْمَعَ عِظَامَهُ (3) بَلَىٰ قَادِرِينَ عَلَىٰ أَن نُّسَوِّيَ بَنَانَهُ (4) بَلْ يُرِيدُ الْإِنسَانُ لِيَفْجُرَ أَمَامَهُ (5) يَسْأَلُ أَيَّانَ يَوْمُ الْقِيَامَةِ (6) فَإِذَا بَرِقَ الْبَصَرُ (7) وَخَسَفَ الْقَمَرُ (8) وَجُمِعَ الشَّمْسُ وَالْقَمَرُ (9) يَقُولُ الْإِنسَانُ يَوْمَئِذٍ أَيْنَ الْمَفَرُّ (10) كَلَّا لَا وَزَرَ (11) إِلَىٰ رَبِّكَ يَوْمَئِذٍ الْمُسْتَقَرُّ (12) يُنَبَّأُ الْإِنسَانُ يَوْمَئِذٍ بِمَا قَدَّمَ وَأَخَّرَ (13) بَلِ الْإِنسَانُ عَلَىٰ نَفْسِهِ بَصِيرَةٌ (14) وَلَوْ أَلْقَىٰ مَعَاذِيرَهُ (15) لَا تُحَرِّكْ بِهِ لِسَانَكَ لِتَعْجَلَ بِهِ (16) إِنَّ عَلَيْنَا جَمْعَهُ وَقُرْآنَهُ (17) فَإِذَا قَرَأْنَاهُ فَاتَّبِعْ قُرْآنَهُ (18) ثُمَّ إِنَّ عَلَيْنَا بَيَانَهُ (19)\n(48) که‌واته ئیتر تکای تکاکاران سوودیان پێ ناگه‌یه‌نێت.\n(49) باشه، ئه‌وه بۆچی له یادخستنه‌وه پشت هه‌ڵده‌که‌ن و ڕوو وه‌رده‌گێڕن.\n(50) ده‌ڵێی گه‌له گوێدرێژی کێوین و ده‌سڵه‌مێنه‌وه...\n(51) له ترسی شێر هه‌ڵهاتوون...\n(52) به‌ڵکو هه‌ریه‌ك له‌وان ده‌یه‌وێت له ئاسمانه‌وه چه‌نده‌ها نامه‌ی کراوه‌ی بۆ بێت؟\n(53) نه‌خێر ئه‌وانه به‌هیچ شتێك داناچڵه‌کێن به‌ڵکو له دواڕۆژ ناترسن.\n(54) نه‌خێر ئه‌وانه به‌سه‌ریانه‌وه ناچێت، چونکه ئه‌و قورئانه ئامۆژگاریه.\n(55) جا ئه‌وه‌ی ده‌یه‌وێت با یادی بگرێت و شوێنی بکه‌وێت (چه‌ندی توانی له‌به‌ری بکات).\n(56) جا ئه‌و خه‌ڵکه یاداوه‌ری وه‌رناگرێت و بیر له‌م ڕاستیانه ناکاته‌وه مه‌گه‌ر ویستی خوای له‌سه‌ر بێت (که له‌گه‌ڵ ویستی ئینسانه به‌خته‌وه‌ره‌کاندا یه‌ك ده‌که‌وێت) جا هه‌ر ئه‌و زاته‌ش شایسته‌ی ئه‌وه‌یه که خه‌ڵکی حسابی بۆ بکه‌ن و له خه‌شمی بترسن و هه‌ر ئه‌ویش له خۆی گرتووه که لێخۆشبوو بێت (له ئیماندارانی گوناهبار، کاتێك ته‌وبه ده‌که‌ن).\n(1) سوێند ده‌خۆم به ڕۆژی قیامه‌ت.\n(2) سوێند ده‌خۆم به ویژدانی زیندوو و نه‌فسی ڕه‌خنه له خۆگر که لۆمه‌ی خۆی ده‌کات.\n(3) ئایا ئینسان واده‌زانێت هه‌رگیز ئێسکه‌کانی کۆناکه‌ینه‌وه؟!\n(4) به‌ڵێ، له‌وه زیاتریش ده‌که‌ین و توانامان هه‌یه که نه‌خشه ورده‌کانی سه‌ر په‌نجه‌کانی به‌دی بهێنینه‌وه.\n(5) نه‌خێر، با گومانی وانه‌بات، به‌ڵکو ئاده‌میزاد ده‌یه‌وێت گوناهو تاوان بکاته پیشه‌ی خۆی به‌درێژایی ژیانی، یاخود ده‌یه‌وێت قیامه‌ت له به‌رده‌میدا به‌رپا ببێت ئینجا باوه‌ڕی پێ بهێنێت!\n(6) بێ باکانه ده‌پرسێت: کوا، که‌ی ڕۆژی قیامه‌ت به‌رپا ده‌بێت؟! (به‌خه‌یاڵی خۆی زۆر به دووری ده‌زانێت).\n(7) کاتێك دێت، چاو ئه‌بڵه‌ق ده‌بێت.\n(8) مانگیش ده‌گیرێت و تاریك ده‌بێت (ئه‌ویش هه‌ڵده‌وه‌شێت).\n(9) (یاسای بوونه‌وه‌ر تێك ده‌چێت و) خۆرو مانگ کۆ ده‌کرێنه‌وه‌و ده‌درێن به‌یه‌کدا.\n(10) ئه‌و ڕۆژه ئینسان ده‌ڵێت: (ئه‌ی هاوار) بۆ کوێ ڕا بکه‌م، له کوێوه خۆم ڕزگار بکه‌م.\n(11) نه‌خێر ئیتر ده‌ربازبوون نیه (ڕزگار بوون ئه‌سته‌مه).\n(12) تۆ ئیتر ده‌بێت لای په‌روه‌ردگارت ئاماده‌بیت و له‌وێ ئۆقره بگریت (بۆ لێپرسینه‌وه).\n(13) له‌و ڕۆژه‌دا ئاده‌میزاد هه‌واڵی هه‌موو ئه‌و کارو کرده‌وانه‌ی پێده‌درێت که ده‌ست پێشکه‌ریی کردووه (یاخود به ته‌ما بووه بیکات و دوای خستووه، یاخود هه‌واڵی کرده‌وه‌ی ڕابووردووی و ئاسه‌واری دوای خۆی پێ ده‌درێت).\n(14) به‌ڵکو ئینسان خۆی شایه‌ته به‌سه‌ر خۆیه‌وه (ئه‌ندامه‌کان شایه‌تن به‌سه‌ریه‌وه).\n(15) هه‌رچه‌نده چه‌نده‌ها پاکانه بکات و بیانوو بهێنێته‌وه (بێ سوودو بێ که‌ڵکه).\n(16) په‌له مه‌که‌و زمانت مه‌جوڵێنه، بۆ ئه‌وه‌ی په‌له بکه‌یت له وه‌رگرتنیدا.\n(17) به‌ڕاستی له‌سه‌ر ئێمه‌یه کۆکردنه‌وه‌و خوێندنه‌وی.\n(18) جا کاتێك ئێمه ده‌یخوێنینه‌وه تۆش شوێنمان بکه‌وه له خوێندنه‌وه‌یدا.\n(19) پاشان به‌ڕاستی ڕوون کردنه‌وه‌شی له‌سه‌ر ئێمه‌یه.


دەوڵەتی ئەمریکا گەورەترین پێشێل کاری مافی مرۆڤی نەتەوەی ئێرانە - Mehr News Agency\n15 adarê 2019 - 10:49\nNews Code 25622\nکاردانەوەی قاسمی بە ڕاپۆرتی ساڵانەی مافی مرۆڤی ئەمریکا؛\nدەوڵەتی ئەمریکا گەورەترین پێشێل کاری مافی مرۆڤی نەتەوەی ئێرانە\nوتەبێژی وەزارتی دەرەوە وتی: دەوڵەتی ئەمریکا گەورەترین پێشێل کاری بەربڵاوی مافی مرۆڤی نەتەوەی ئێران بووە و بە سەپاندنی نایاسایی یەک لایەنەی سروو سنووری، لە هیچ هەوڵێک بۆ پێشێل کردنی مافی مرۆڤی هاووڵاتیانی ئێرانی کەمی دانەناوە.\nبە ڕاپۆرتی ئاژانسی هەواڵی مێهر، بەهرام قاسمی وتەبێژی وەزارەتی دەرەوە لە کاردانەوە بە ڕاپۆرتی ساڵانەی وەزارەتی دەرەوەی ئەمریکا سەبارەت بە دۆخی مافی مرۆڤ لە وڵاتەکای تر، وتی: ئەمریکا لە حاڵێکدا بە بڵاو کردنەوەی ڕاپۆرتی ساڵانەی مافی مرۆڤ، وڵاتانی تر بە پێشێل کاری مافی مرۆڤ ناو دەبات کە خۆی دۆسیەیەکی قورس لە پێشێل کردنی مافی مرۆڤ لە ناوخۆ و دەرەوەی وڵاتەکەی هەیە و بەردەوام لە لایەن زۆربەی دەوڵەتەکان، بیری گشتی و ڕێکخراوە نێودەوڵەتییەکان و چالاکانی مافی مرۆڤ، نەتەوە یەکگرتووەکان و هەوالنێرانی تایبەتی ئەو ڕێکخراوە و تەنانت لە ناوخۆی ئەمریکا، بە توندی دەکەوێتە بەر ڕەخنەوە.\nقاسمی زیادی کرد: ئەو دۆسیانە کە لە ئەو ڕاپۆرتە لە پێوەندی لە گەڵ دۆخی مافی مرۆڤ لە ئێرانیش لێکدانەوەی سیاسی، بە ئەنقەست و هەڵە لە بڕێک لە ڕووداوەکانی مافی مرۆڤ لە ئێرانە کە ئەمریکا بە ئەو کارنامە ڕەشەوە کە هەیەتی لە مافی مرۆڤ، بە دڵنیاییەوە لە ئەو پێگە نییە کە بتوانیت ئەوانە لێک بداتەوە.\nقاسمی لە کۆتاییدا بە ئاماژە بە سەپاندنی گەمارۆوە یەک لایەنەکان لە لایەن ئەمریکاوە دژی نەتەوەی ئێران ئاشکرای کرد: دەوڵەتی ئەمریکا گەورەترین پێشێل کاری مافی مرۆڤی ئێران بووە. ئەمریکا بە سەپاندنی گەمارۆوە نایاساییە تاک لایەنە سەروو سنوورییەکان، لە هیچ هەوڵێک لە پێشێل کردنی مافی هاوولاتیانی ئێرانی کۆتایی نەکردووە و بە پێچەوانەی مافی نێودەوڵەتی و بە تایبەت بەڵگە نێودەوڵەتییەکانی مافی مرۆڤ، و بە بێ سەرەج دان بە یاساکانی دیوانی نێودەوڵەتی و ڕای نوێنەران و هەواڵنێرانی سەربەخۆی نێودەوڵەتی، لە سەر سیاسەتی چڕ کردنەوەی گەمارۆکان و پێشێل کاری بەربڵاو و بەرچاوی مافی مرۆڤی نەتەوەی ئێران بە ڕقەوە داکۆکی دەکات.


بێكاریی زانستی، كۆچی مەعریفی! | ئاژانس\nHome بیروڕا بێكاریی زانستی، كۆچی مەعریفی!\non: نیسان 18, 2018 In: بیروڕا, چوارشەممە, ناوخۆییNo Comments\nعەقڵی مرۆیی و سوودوەرگرتن لە توانای ئەكادیمییەكانی هەرێمی كوردستان لە داڕمانێكدایە كە كارەساتی دوورمەدای بۆ سەر سیستمی حوكمڕانی و بەڕێوەبردن هەیە، تا ئێستاش دامەزراوەكانی بڕیاردان بێباكانە لەو مەترسییە دەڕوانن، ئەویش كەڵەكەبوونی دەرچووانی زانكۆ و پەیمانگاكانی كوردستانن.\nلە ساڵی 2013وە كە دەكاتە 5 ساڵ، دامەزراندن لە كوردستان ڕاگیراوە، سەرباریش ساڵانە ئەم ناوەندە زانستی و ئەكادیمییانە هەزاران دەرچوو، بەرهەم دەهێنن، بەبێ ئەوەی دەرفەتی دامەزراندنیان هەبێت، كە دەكاتە كەڵەكەبوونی بێكاریی ئەكادیمی و لێكەوتەی خراپی دەبێت لەسەر گەشەی خوێندنی باڵا بۆ داهاتوو.\nبە گوێرەی هەندێك زانیاری و داتای وەزارەتی خوێندنی باڵا و توێژینەوەی زانستی، ساڵانە 20 بۆ 30 هەزار خوێندكار لە زانكۆ و پەیمانگەكانی كوردستان بە حكومی و ئەهلییەكانەوە دەردەچن، بەڵام دانامەزرێندرێن، هۆكارەكەشی قەیرانی ئابووری و دامەزراندنی لێشاوی بێبەرنامەیە كە وای كردووە قورسایی زۆری خستووەتە سەر كەرتی گشتی كە حكومەتی كردووەتە خاوەنی 1 ملیۆن و 280 هەزار فەرمانبەر، كە ئەوەش بە پێی پێویستیی كەرتەكان ڕێك نەخراون.\nبەو پێیە ئێستا كۆمەڵگەی كوردەواریی هەرێم لە ژێر قورسایی 100- 150 هەزار دەرچووی ناوەندە ئەكایمییەكانە، كە دەكاتە بەتاڵەی زانستی لەلایەك و فەرامۆشكردنی توانای مرۆیی و ئەكادیمیی لەلایەكی دیكە، هاوكاتیش كورتبینی یان نەبوونی ستراتیژی بەڕێوەبردن لە هەرێمێكدا كە لە جیاتی ئاوەدانی بەرەو داڕمانی توانای مرۆیی دەچێت، هاوشانی بێباكی و فەرامۆشی حكومەت، ساڵانە لە زیاتر لە 40 زانكۆ و پەیمانگای حكومی و تایبەتەوە بەرهەمی خوێندنی زانكۆیی پێشكەشی بێكاریی و بێپلانی حكومەت دەكەن.\nمەرج نییە هەموو دەرچوویەكی ئەو ناوەندانە لە كەرتی حكومی دابمەزرێندرێن، بەڵام ناشكرێت لە غیابی ستراتیژدا بەجارێك ساڵانە 30 هەزار دەرچوو، كە خاوەنی توانای زانستین وەلابنرێن، سوود لە توانایان نەبیندرێت، لە كاتێكدا ئەم هێزە زانستی و ئەكادیمییە دەتوانرێت كەرتەكانی بەڕێوەبردنی پێ نوێبكرێتـەوە، بەتایبەتی لە كەرتی ئەمنی و سەربازیدا، ئەم كەرتە پشت بە خاوەنی بڕوانامە ببەستێت، كە خراپترین كەرتە لە هەرێم كە ناتوانێت مامەڵە لەگەڵ خودی كۆمەڵگەی دایك بكات، ئاستی هۆشیارییان بەجۆرێك بێت لە جیاتی شكاندنی شكۆی تاكەكانی، شكۆیان بپارێزێت.\nخراپترین حكومەت ئەو تایپانەن كە توانای مرۆیی و زانستی پشتگۆی دەخەن، بەڵام بەهۆی خراپی سیستمی حوكمڕانییەوە، كۆمەڵگە و كەرتەكان باجەكەی دەدەن، چونكە ناتوانن سوود لە توانای بەرهەمی ناوەندەكان وەربگرن و ئەوەش لە گەشە و كۆنتاكتی زانستیی نوێ دایان دەبڕێت، لەویشەوە نوێبوونەوە و پێشكەوتن خاودەبێتەوە، بەڵام لە هەرێمی كوردستان شۆرتلیستی حزبی بنەمای دامەزراندنە بەبێ ڕەچاوكردنی توانا و پێویستی كەرتەكان، بۆیە جومگەكان سەرڕێژن لە كەسانی شایستە و داماڵدراو لە پسپۆریی و كەمبایەخكردنی لێهاتوویی ئەكادیمی.\nهەر لە ئەنجامی سیاسەتی شكستخواردووی حكومەتەوەیە كە كەرتی تایبەتیش لە داڕماندایە و ناتەوانێت هاوسەنگی دامەزراندن ڕابگرێت و ئەركی سەرشانی كەرتی گشتی سوك بكات، بۆیە توانای زانستی و مرۆیی لەبەردەم بژاردەی كۆچی عەقڵەكان دەبێت یاخود مانەوەیە لەسەر كەڵەكەی بێكاریی، كە هەردوو بژاردەكە زیانی گەورەن، چونكە تێچووی پێگەیاندنی ئەقڵی مرۆیی زانستی زۆری دەوێت، بەڵام بە ئاسانی لە دەرەوەی شوێنی پێگەیاندنی تواناكانی بەبێ تێچووی دارایی بەكاردەهێنرێت، كە ئەمەش سیاسیەتی دوورمەودای زۆرێك لە وڵاتانە كە ساڵانە لە جیهانەوە توانا ناوازە و ئەكادیمیەكان وەردەگرن لە پێشكەوتن و داهێنانەكاندا سوودیان لێوەردەگرن، كە ساڵانە زۆرێك لەم توانایە لە هەرێمەوە كۆچی كردووە، كەنمونەی بەردەست مۆڵەت وەرگرتنی زیاتر لە 346 مامۆستا و خاوەن بڕوانامەی پسپۆری زانكۆكانی كوردستانە، كە پاڵنەرەكەی قەیرانی داراییە و بەشێكیان ڕوویان لە دەرەوە كردووە و بەشێكیشیان لە ڕوویان لە ناوەندە ئەهلی و تایبەتەكان كردووە، ئەم دوو كۆچەش لە كەرتی حكومیی یەكسانە بە دابەزینی كوالێتیی مەعریفی و پێگەیاندنی كادری زانكۆیی.


ئێران دەیان مانگای هاووڵاتییانی سیدەكانی دزیووە | دەزگاى زارى کرمانجى\nئێران دەیان مانگای هاووڵاتییانی سیدەكانی دزیووە\nزاری كرمانجی – سیدەكان: ماوەی چەند رۆژێكە، سوپای پاسدارانی كۆماری ئیسلامی ئێران دەیان سەر مانگای هاووڵاتییانی دەڤەری برادۆست لە سنووری كارگێڕی ناحیەی سیدەكان ئاودیوی سنوورەكەیان دەكەن و بەهیچ مەرجێك بۆیان ناگەڕێننەوە .\nجاری یەكەم نییە وڵاتی ئێران، مەڕ و ماڵات و مانگای هاووڵاتییانی دەڤەری برادۆست ئاو دیو دەكەن و زیان بە هاووڵاتییان دەگەینێت، ساڵی رابردووش جیا لە بردنی 43 سەر مانگا، هاوكات دوو گەنجی گوندی لێلكانی سەر بە ناحیەی سیدەكانیشیان كە بۆ گژ و گیای بەهاری روویان لە گەلی خواكورك كردبوو، بە بیانووی نزیك كەوتنەوە لە پایگای پاسداران سەرسنووری باشوور و رۆژهەڵاتی كوردستان دەستگیر كران كە بۆ ماوەی چەندین رۆژ كەس هەواڵی مان و نەمانی ئەو دوو گەنجەیان نەدەزانی دواتر بە هەوڵ و هاوكاری حكومەتی هەرێمی كوردستان ئازاد كران.\nفەیسەل ئەحمەد دانیشتووی گوندی ژیلیای سەر بە ناحیەی سیدەكان بە زاری كرمانجی گووت" نزیكەی یەك مانگە سوپای پاسدارانی ئێران 26 سەر مانگای مامێكم و دوو لە دانیشتووانانی گوندەكەمانی ئاو دیوو كردووە، لە كوێستانی بەری بەرد و دۆڵ و مەیدان، بەیانووی بەزاندنی سنوور بەڵام مانگایەكان زیاتر لە یەك كیلۆمەتر هێشتا لە نێو خاكی كوردستاندا بوونە و لە رێگەی مەفرەزی خۆیان بردوویانە بۆ ئێران، لە كاتێكدا ئەم مانگایانە تاكە سەرچاوەی داهات و بژێوی رۆژانەیان بووە و باری ئابوورییان زۆر خراپە .\nزیاتر گووتی" وڵاتی ئێران، جیا لەوەی گوند و ئاوایەكانمان بە بیانووی جیا جیا تۆپباران دەكات، بەڵام دێت و بەبیانووی بەزاندنی سنوور چێل و مانگاكانی هاووڵاتییان دەدزێت و زەرەری زۆری ماددیان لێ دەدات، تەواوی لایەنە پەیوەندی دارەكانیشمان لەو بابەتە ئاگادار كردۆتەوە و داوا لە حكومەتی هەرێم دەكەین هەوڵی رژد بدات بۆ گەڕاندنەوەی ئەو مانگایانە.\nشایەنی باسە، ساڵی رابردووش، هەر لەلایەن سوپای پاسدارانی ئێران " 43 " سەر مانگا و ئاژەڵی یەكێك لە هاووڵاتییانی تری دەڤەری برادۆستی بردووە و تا ئێستە بۆی نەگڕێندراوەتەوە . عەبدولجەبار عومەر خاوەن مانگایەكان، بە زاری كرمانجی گووت" ساڵانە لە وەرزی بەهار بەمەبەستی لەوەڕاندنی مانگا و بزن و مەڕ و ماڵاتمان روو لە كوێستانەكانی سیاكیۆ و مێرگەدوكان دەكەین و تا پایزێكی درەنگ ناگەڕێینەوە گوند، زیاتر لە مانگێكە پاسدارانی ئێران 43 سەر چێڵ و مانگایان لێ دزیوین و بەچ مەرجێك بۆمان ناگەڕێننەوە .\nئەو خاوەن مانگایە دەگەڕێتەوە و دەڵێت" لە ساڵی رابردوو لە لایەن سوپای پاسدارانی پایگای سیاكۆی " گەروەماڵ " دۆڵەمەیدان سنووری كێلەشینی هاووسنووری پیرانشاری رۆژهەڵاتی كوردستان چێڵ و مانگاكانیان لێ بردووین كە بۆ لەوڕاندن چووبوونە نزیك پایگای پاسداران لە سیاكۆ.\nئەو هاووڵاتییە زیاتر دەڵێ" هەر هەمان رۆژ بۆ هینانەوەی مانگاكانمان سەردانی پایگامان كرد و بەیانووی بەزاندنی خاكی ئێران، داوایان كرد لەلایەن دەسەڵاتدارانی ئێرانەوە لە سنووری حاجی "عومران" ئاژەڵەكانتان بە هاوكاری دەسەڵاتدارانی هەرێمێ كوردستان وەربگرنەوە، بەڵام تا ئێستە هەر چاوەرێی هێنانەوەی ئاژەڵاكانمان دەكەین و هەندێك لە گوێلكەكانی ئەو چێلانەش بێ شیر ماون و بە دەست شیریان پێ دەدەین. فەرماندەی پاسدارانی ئێران بەو هاووڵاتییەی راگەیاندوە مانگا و چێڵەكان بە نایاسایی هاتوونەتە نێو خاكی ئێران بۆیە رای گەیاندوە كە پێییان نادرێنەوە، جەبار عومەر خاوەنی ئاژەڵەكان رەتی دەكاتەوە مانگاكانی خاكی ئێرانیان بەزاندبێت و دەڵێت " تەنها بۆ لەوەڕ و خواردنی گژ و گیا چووبوونە نزیك پایگا .\nلەلای خۆشیەوە ئیسحان چەلەبی بەڕێوەبەری شارەدێی سیدەكان بە زاری كرمانجی راگەیاند" لەسەرتای ئەم مانگە لە لایەن گوندنشینانی ژیلیا ئاگادار كراینەوە كە سوپای پاسداران 26 سەر چێل و مانگای ئەوانی بە بیانووی بەزاندنی سنوور بردووە و ئاودیووی وڵاتەكەیان كردووە، بۆیە سەرووی خۆمان لەو بابەتە ئاگادار كردەوە و لەرێگەی بەشی یاسایی لە پارێزگای هەولێر بەفەرمی لەسەر ئەم بابەتە قسە لەگەڵ كونسوڵخانەی ئێران و هەروەها لە رێگەی پاسەوانی سنووری عێراق بە فەرمی قسە لەگەڵ پاسەوانی سنووری ئێران كراوە، بە شێوەی فەرمی و بە نوسراو لە رێگەی " عیلاقات " داوامان كردووە مانگاكانی ئەو هاووڵاتییانە بۆ بگەڕێننەو یا قەرەبۆی بكەنەوە .\nبەڕێوەبەری شارەدێی سیدەكان دەڵێت" ئەوكات بەڵێننیاندا 10ی مانگ ئاژەڵدارەكان دەتوانن ئاژەڵەكانیان وەربگرنەوە، دواتر گوتیان دراوەتە دادگا و پێویستە پارێزەرێك بۆ وەرگرتنەوەی لە دادگاكانی شنۆی رۆژهەڵات بگرن بەڵام لە بەدوواداچوونی زیاتر بۆمان دەركەوت كە ئێران تەنها بیانوو دەگرێت و مەبەستی دانەوەی چێڵ و مانگاكانی هاووڵاتییانی نییە . گووتیشی" هەوڵەكانمان بەردەوامن بۆ هێنانەوەی ئاژەڵەكان چونكە زیانێكی زۆر بەر هاووڵاتییانی سنوورەكەمان دەكەوێت و بژێوی ژیانیشییان لەسەر ئەم مانگایانە بووە.\nسیدەكان لە رووی كارگێریەوە سەر بە پارێزگەی هەولێرە و بە دووری 144 كم لە باكووری رۆژهەڵاتی شاری هەولێر هەڵكەوتووە و هاوسنوورە لەگەڵ وڵاتی ئێران، خاوەن رێژەیەكی زۆری كوێستان و لەوەرگای باشە و خەلك بە مەبەستی كاری ئاژەڵداری و رەوەند و كۆچەری روو لە كوێستانەكان دەكات، بەڵام ساڵانە لە لایەن كۆماری ئیسلامی ئێرانەوە مەڕ و ماڵات و مانگاكانیان دەدزرێت و ئاو دیووی وڵاتەكەی دەكەن .


ئەنجومەنی ئاسایشی هەرێم روونکردنەوەیەکی بڵاوکردەوە\nوەزارەتی نەخشەدانانی عیراق: چاوەڕوانی شاندی هەرێمین بێنە بەغدا\nدانیشتنی ئه‌مڕۆی په‌رله‌مانی كوردستان كۆتایی هات\nعەلی حەمە ساڵح: دەمانەوێت رۆژی چوارشەممە بەرپرسانی حکومەت بێنە پەرلەمان\nئه‌نجومه‌نی ئاسایشی هه‌رێمی كوردستان، روونكردنه‌وه‌یه‌ك بڵاوده‌كاته‌وه و تیایدا رایده‌گه‌یه‌نێت، تەنیا ئەو راگەیاندراو و بابەتانەی لە سایتی فەرمی ئەنجومەنی ئاسایشی هەرێمی کوردستان (https://www.krsc.gov.krd) بڵاودەکرێنەوە، گوزارشت لە رای ئەنجومەنی ئاسایشی هەرێمی کوردستان دەکەن و هەر شتێکی تر لە دەرەوەی ئەم چوارچێوەیەدا بێت، دەڕبڕی ڕای فەرمی ئەنجومەنی ئاسایش نییە.\nله به‌شێكی دیكه‌ی راگه‌یه‌ندراوه‌كه‌دا هاتووه: "هەموو هەوڵێکیش بۆ چەواشەکردنی رای گشتی و بۆ دژایەتیکردنی دەسەڵاتە فەرمییەکان، لە ژێر هەر فشارێکدا بێت رەت دەکەینەوە، خەڵکی کوردستان دڵنیا دەکەینەوە کە ئەم هەوڵە نەزۆکانە، لە کارەکانمان ساردمان ناکاتەوە و بەردەوام دەبین لە دابینکردنی ئاسایشی هاووڵاتیان".\nئەوەش هاتووە: "هەموو هەوڵێکیش بۆ چەواشەکردنی ڕای گشتی و بۆ دژایەتیکردنی دەسەڵاتە فەرمییەکان، لە ژێر هەر فشارێکدا بێت رەتدەکەینەوە".\nلە بەشێکی دیکەی راگەیەندراوەکە هاتووە: "خەڵکی کوردستان دڵنیا دەکەینەوە کە ئەم هەوڵە نەزۆکانە، لە کارەکانمان ساردمان ناکاتەوە و بەردەوام دەبین لە دابینکردنی ئاسایشی هاووڵاتیان و پووچەڵکردنەوە و ڕێگەگرتن لە هەموو هەوڵێکی تێکدەرانە و هەموو ئەوانەی دەستیان لەم کارە تیرۆریستیانەدا هەیە ، ڕووبەڕووی یاسا دەکرێنەوە".\nشه‌وی رابردوو وتەبێژێک بەناوی ئەنجومەنی ئاسایشی هەرێمی کوردستان راگەیەنراوێکی بڵاوکردەوە و لەبەشێکی راگەیەنراوەکەدا هاتووە: "ئەنجومەنی ئاسایشی ھەرێمی کوردستان پێکھاتووە لە پێنج ئەندامی سەرەکی کە بریتین لە راوێژکاری ئەنجومەنی ئاسایش، سەرۆکی دەزگای ئاسایشی ھەرێم، سەرۆکی دەزگای زانیاری، سەرۆکی دەزگای پاراستن، و سەرۆکی ھەواڵگریی پێشمەرگە".\nئه‌وه‌شی وتبوو: "لەم پێنج ئەندامە، سێ ئەندامیان لەسەر پشکی یەکێتیی نیشتمانیی کوردستانن و تەنھا دوو ئەندامیان پارتین، بەڵام دوای پرسیار کردن لە ھەرسێ ئەندامە باڵاکەی یەکێتی لەناو ئەنجومەنی ئاسایشی ھەرێم، دەرکەوت کە بەرپرسانی یەکێتی بە ھیچ جۆرێک ئاگاداری ئۆپەراسیۆنی لەم جۆرە نین کە رۆژی 26\_10\_2020 لە رێی بەیاننامەیەک بە ناوی ئەنجومەنی ئاسایشەوە بڵاوکراوەتەوە".\nراگه‌یه‌ندراوه‌كه ئاماژه‌ی به‌وه‌شدابوو، "بۆیە ئەندامانی ئەنجومەنی ئاسایش لە پشکی یەکێتی، ئەم بەیاننامەیە و ھەر بەیاننامەیەکی تری لەم چەشنەی ئەنجومەنەکە رەتدەکەنەوە، بە ھەندی وەرناگرن و نایسەلمێنن، چونکە ئاگاداری رووداوی لەو جۆرە نین کە لە ھەرێم روویدابێت، رێگەش نادەن بەناوی ئەنجومەنێکەوە راگەیەندراو بڵاوبکرێتەوە کە پێش بڵاوکردنەوەی، ئەندامە سەرەکییەکانی پرسوڕایان پێ نەکرابێت".\nدوێنێ ئەنجومەنی ئاسایشی هەرێمی کوردستان رایگەیاند، هێزەکانی ئاسایشی هەرێمی کوردستان، لە چەند رۆژی رابردوودا چەند هێرشێکی تێکدەرانەیان لە هەرێمی کوردستان پوچەڵ کردەوە و چەندین کەسیشیان دەستگیرکرد، کە پەیوەندییان لەگەڵ گروپە تیرۆریستییەکاندا هەیە.\nئه‌م بابه‌ته 2844 جار خوێنراوه‌ته‌وه\nکازمی بوجەی ساڵی 2021 رەوانەی ئەمینداریەتی ئەنجومەنی وەزیران كرد\nنوێترین لێدوانی حكومەتی هەرێم بۆ دابەشكردنی موچە\nناوه‌ڕاستی هه‌فته‌ی داهاتوو موچه‌ی فه‌رمانبه‌رانی هه‌رێم دابه‌ش ده‌كرێت\nوەزارەتی دارایی هەرێم بڕیارێكی نوێی دەركرد\nهه‌ڵگورد وه‌سفی دوو به‌ڵێن هاوسه‌ره كۆچكردووه‌كه‌ی ده‌دات\nسلێمانی.. كه‌سێك له كافتریایه‌كدا خۆی كوشت


بینەربن چۆن دۆنەڵد ترەمپ ناوی بەڕێوەبەری ئەپڵ دەهێنێت – کەی ئای تی ئێن\nئەپڵ 8, ئازار 2019\nبێگومان زۆربەمان تیم کووکی بەڕێوەبەری جێبەجێکاری ئێستای ئەپڵ دەناسین، ئەو ئەو کەسەیە کە ڕاستەوخۆ لە دوای کۆچی ستیڤ جۆبس دەسەڵاتی گرتە دەست و چەندین گۆڕانکاری و بەرهەمی نوێی لەو کاتەوە بە هاوکاری دەستەکەی لە ئەپڵ ڕاگەیاندووە.\nبەم بۆنیەوە هەریەکە لە سی نێت و هەروەها زە گاردیەن لە ڕۆژی ٦\_٣\_٢٠١٩ لە کۆبوونەوەی American Workforce Policy Advisory کە دۆنەڵد ترەمپ سەرۆکی ئێستای ویلایەتە یەکگرتووەکانی ئەمریکا و تیم کووکی بەڕێوەبەری جێبەجێکاری ئەپڵ ئامادەبوون، تێبینی ئەوەیان کردووە کە لە کاتی بەڕێوەچوونی کۆبوونەوەکە ترەمپ زۆر بە ئاسوودەییەوە ناوی تیم کووک بە Tim Apple دەهێنێت😁. ئەمەی خوارەوە بەشێکە لە وتەکانی ترەمپ:\n“We’re going to be opening up the labor forces because we have to. We have so many companies coming in. People like Tim — you’re expanding all over and doing things that I really wanted you to do right from the beginning. I used to say, ‘Tim, you gotta start doing it here,’ and you really have, you’ve really put a big investment in our country. We really appreciate it very much, Tim Apple.”-President Donald Trump\nبینەری ڤیدیۆکە بن لە خوارەوە:\nلە بەرامبەریشدا تیم کووک وەکو کاردانەوەیەک لەسەر تویتەر ناوی هەژمارەکەی گۆڕیوە بەم شێوەیەی لە وێنەکەی خوارەوە دیارە، کە ناوی خۆی و وێنۆچکەی ئەپڵە:\nتاگەکان Apple TimCook Trump


بەشداریی PAK لە یادی39 ساڵی کۆچی دوایی بارزانی لە هولەند | نوێنەرایەتی ئوروپا پارتی ئازادیی کوردستان\nبەشداریی PAK لە یادی39 ساڵی کۆچی دوایی بارزانی لە هولەند\nرۆژی یەکشەممە 12 رەشەمەی 2717 (4مارسی 2018)، لیژنەی ناوچەی هۆڵەندای پارتی دیموکراتی کوردستان لە شاری ئەلمێری وڵاتی هولەند رێورەسمێکی بەبۆنەی 39 هەمین ساڵوەگەڕی کۆچی دوایی ژێنێڕاڵ مستەفا بارزانی رێکخست.\nلەسەر بانگهێشتی فەرمی پارتی دیمۆکراتی کوردستان، شاندی پارتی ئازادیی کوردستان بە سەرپەرشتی خاتوو چیمه‌ن نه‌قشبه‌ندی ئه‌ندامی مه‌جلیسی گشتی و به‌رپرسی کۆمیته‌ی رێکخستنی هوله‌ند و ئەندامەتیی فریشتە یەزدانپەنا و موحسین وه یسمورادی،ئەندامانی کۆمیتەی رێکخستنی هولەندی پارتی ئازادیی کوردستان PAK به‌شدارییان له رێورەسمەکەدا کرد . شاندی PAK لە لایان بەڕێزانی لیژنەی ناوچەی هۆڵەندای پارتی دیموکراتی کوردستان پێشوازییەکی گەرمیان لێکرا.\nدەسپێکی رێورەسمەکە بە دەقیقەیەک بێدەنگی بۆ گیانی پاکی شەهیدانی نەتەوەی گەورەی کورد و لێدانی سروودی نه‌ته‌وه‌یی “ئه‌ی ره‌قیب” ده‌سیپێکرد. پاشان وتەی بەخێر هاتن و دەسپێکی رێورەسمەکە لە لایەن خاتوو شوعلە حەبیب کرا. له ڕێوڕەسمەكەدا هەریەك لە بەڕێزان ((دلاوەر ئاژگەیی) نوێنەری حكوومەتی هەرێمی كوردستان لە یەكێتی ئەورووپا و ژمارەیەك لە حیزبه كوردستانی و كەسایەتیی سیاسیی هەر چوار پارچەی كوردستان و ساسان دەروێش دۆست وهاوبیری پاک ڕۆژنامەنووس وکوڕی شەهید تێیدا ئامادە بوو.\nلەم رێورەسمەدا پەیامی کۆمیتەی هاوکاریی هێزە کوردستانییەکان لە وڵاتی هولەند له لایان خاتوو چیمه‌ن نه‌قشبه‌ندی خوێندرایه‌وە.لە بەشێک لە پەیامەکەدا هاتبوو:لە سالروژی کۆچی دوایی بارزانی نەمر ،باوکی روحی کورد ، سلاو لە گیانی پاکی، سه‌رکرده‌ی نه‌ته‌وه‌یی کورد، هێمای شۆڕش و به‌رخۆدان، فه‌رماندی شۆڕشه‌کانی بارزان، ژێنێراڵی کۆماری کوردستان، قاره‌مانی حه‌ماسه‌ی ئاراس و سه‌رکرده‌ی شۆڕشی ئه‌یلوول، مه‌لا مسته‌فا بارزانی.\nلەم رۆژەدا پێویستە پێ لەسەر ئەو راستییە دابگرینەوە کە، ئەمڕۆ کوردستانی گەورە کەوتووەتە بەر پیلانگێڕییەکەی گەورەی ناوچەیی و نێودەوڵەتی، هەموو پارچەکانی کوردستان بێ جیاوازیی کەوتوونەتە بەر شاڵاوی ئەو پیلانگێڕییە کە لە ئێستادا باشوور و رۆژاوای کوردستانی بە دیاریی گرتووەتەوە و رۆژهەڵات و باکووریش بە هەر کام بە گوێرەی خۆیان لەژێر تەوژمی ئەو پیلانگێڕییەن.\nهەربۆیە لێرەدا دووپاتی دەکەینەوە، تەنیا ریگایەک کە بۆ دەربازبوون لەم باروودۆخی لەبەردەم نەتەوەی کورددایە، یەکگرتوویی و یەکڕیزیی ماڵی کوردە بە بێ جیاوازیی حیزبیی. دوژمنانی نەتەوەکەمان هەمیشە کەڵکیان لە پڕش و بڵاویی نێو ماڵی کورد بۆ وەدیهێنانی مەرامەکانیان دژ بە کورد وەرگرتووە و بەداخەوە هەموو جارێکیش سەرکەوتوو بوونە و کوردیش لەو نێوەندەدا زەرەرمەندی سەرەکیی بووە. بۆیە با پێکەوە دەست لەناودەست هەنگاو بۆ ئازادیی و سەربەخۆیی کوردستان، هەڵبێنین.\nشایانی باسه خاتوو چیمه‌ن نه‌قشبه‌ندی چه‌پکه گوڵی نوێنه‌رایه‌تی ئوروپای پارتی ئازادیی کوردستان بو یادی39 ساڵی کۆچی دوایی ژێنێڕاڵ مستەفا بارزانی دانا.\n6 مارسی 2018 زایینی


هه‌موو زانیارییه‌ك له‌سه‌ر پاڵه‌وانێتییه‌كانی ئه‌مساڵی کچان – Knwe.org\nسەرەکی » وەرزش » هه‌موو زانیارییه‌ك له‌سه‌ر پاڵه‌وانێتییه‌كانی ئه‌مساڵی کچان\nهه‌موو زانیارییه‌ك له‌سه‌ر پاڵه‌وانێتییه‌كانی ئه‌مساڵی کچان\nپاڵه‌وانێتییه‌كانی تێنسی سه‌ر زه‌وی دوا هه‌نگاوه‌كانی ده‌نێت و ئێستا جگه‌له پاڵه‌وانێتیی نیتۆ كه دوا گرنگترین پاڵه‌وانێتیی كوڕانه و له‌له‌نده‌ن به‌رده‌وامه، چه‌ند پاڵه‌وانێتییه‌كی ئاسایی ماون كۆتاییان بێت.\nبه‌رنامه‌ی ساڵی 2019 كچان\nله‌م باسه‌ماندا تیشكێك ده‌خه‌ینه سه‌ر سه‌رجه‌م پاڵه‌وانێتییه‌كانی كچان، ئه‌مه‌ش له‌به‌ر ئه‌وه‌ی هێشتا پاڵه‌وانێتیی نیتۆ(كۆتاییه‌كانی جه‌وله‌ی جیهانی كوڕان) به‌رده‌وامه‌و ده‌بێت ئه‌مڕۆ كۆتایی بێت و چه‌ند پاڵه‌وانێتییه‌كی تریش ماون بكرێن ، له‌به‌ر ئه‌وه لێره‌دا جۆر و گرنگی و ناوی پاڵه‌وانانه‌ی سه‌رجه‌م خول و پاڵه‌وانێتییه‌كانی كچان ئاشكرا ده‌كه‌ین.\nپاڵه‌وانێتییه‌كان نازناوه نێو ده‌وڵه‌تییه‌كان\nساڵانه 58 خول و پاڵه‌وانێتیی بۆ كچان له‌سه‌رتاسه‌ری جیهاندا رێكده‌خرێن، یه‌كه‌میان نازناوه نێو ده‌وڵه‌تییه‌كان (iente nationals)ه، سه‌رجه‌م 31 پاڵه‌وانێتیی نێوده‌وڵه‌تی ده‌بن، ده‌بوو ئه‌مساڵ 32 پاڵه‌وانێتیی رێكبخرایه، به‌ڵام پاڵه‌وانێتیی هۆنگ كۆنگ رێكنه‌خرا، جگه‌له‌وه‌ش پاڵه‌وانێتیی مۆسكۆ كه ده‌بوو 22 ی یۆلیۆ رێكبخرایه ئه‌ویش رێكنه‌خرا و له‌جیاتی ئه‌و پاڵه‌وانێتیی گومالا له لاتڤیا رێكخرا، به‌هه‌مان شێوه پاڵه‌وانێتیی كیوبیك له‌كه‌نه‌دا ئه‌میش رێك نه‌خراو له‌جیاتی ئه‌م پاڵه‌وانێتیی بروكسن ئۆپن له نیویۆرك رێكخرا.\nئه‌م 31 پاڵه‌وانێتییه نێو ده‌وڵه‌تییه هه‌ریه‌كه‌یان ده‌بێت 32 كچه یاریزان تیایدا به‌شداریی بكه‌ن، پاڵه‌وانی هه‌ریه‌كه‌یان ته‌نیا 250 خاڵ وه‌رده‌گرێت كه كه‌مترین خاڵه له نێو سه‌رجه‌م پاڵه‌وانێتییه‌كاندا، جگه‌له‌وه‌ش بڕی خه‌ڵاتی پاڵه‌وانێتییه‌كانیش كه‌مترین بڕه پاره‌یه.\nپاڵه‌وانێتییه پریمه‌ره‌كان Premier tournaments))\nئه‌م پاڵه‌وانێتییانه له‌ڕوی گرنگی و بڕی پاره‌ی خه‌ڵاته‌كان و كۆی خاڵ بۆ پاڵه‌وانه‌كان، له‌پاش نازناوه نێو ده‌وڵه‌تییه‌كان( iente nationals)ه‌وه دێن، ئه‌مانیش سێ جۆرن (پریمه‌ر – كه 12 پاڵه‌وانێتییه) (پریمه‌ر 5 – ئه‌میش 5 پاڵه‌وانێتییه)( پریمه‌ری ئیلزامی- ئه‌میان 4 پاڵه‌وانێتییه).\nهه‌ردوو پریمه‌ر ی 5 و 4 ده‌كه‌نه ماسته‌رزه‌كانی كوڕان و هاوشانی ئه‌وانن، به‌ڵام پریمه‌ری یه‌كه‌م واته 12 ئه‌وان له گرنگی و كۆی خاڵ و بڕی پاره‌ی خه‌ڵاته‌كانیانه‌وه له‌دوای 5 و 4 دێن.\nهه‌ر 12 پاڵه‌وانه كچه‌كه‌ی پریمه‌ره‌كان ئه‌مانه بوون(كارۆلینا بلیسكۆڤا-چیك)(پیترا كفیتۆڤا-چیك)(كیكی بیرتنس-هۆڵه‌ندا)(ئالیز مێرتینیز-به‌لجیكا)(مادیسۆن كیز-ئه‌مریكا)(پیتراكفیتۆڤا-چیك)(ئاشلی بارتی-ئوستورالیا)(كارۆلینا بلیسكۆڤا-چیك)(زهینگ سیاسای -چین)(كارۆلینا بلیسكۆڤا-چیك)(ناوۆمی ئۆساكا-ژاپۆن)(بلیندا بینشیش-سویسرا).\nپێنج براوه‌ی ئه‌م پاڵه‌وانێتییانه‌ش ئه‌م كچانه بوون (دوبه‌ی -ئیمارات، بلیندا بینشیش-سویسرا)(رۆما-ئیتالیا، كارۆلینا بلیسكۆڤا-چیك)(تۆرینتۆ – كه‌نه‌دا، بیانكا ئه‌ندریسكۆ- كه‌نه‌دا)(سینسیناتی-ئه‌مریكا، مادیسۆن كیز-ئه‌مریكا)(وهان-چین، ناوۆمی ئۆساكا-ژاپۆن).\nچوار پاڵه‌وانه‌كه‌ی پریمه‌ره ئیلزامییه‌كانیش ئه‌م كچه یاریزانانه بوون: (ئیندیانا وێڵز-ئه‌مریكا، بیانكا ئه‌ندریسكۆ- كه‌نه‌دا)(میامی ئۆپن-ئه‌مریكا، ئاشلی بارتی-ئوستورالیا)(مه‌درید ئۆپن-ئیسپانیا، كیكی بیرتنس-هۆڵه‌ندا)(په‌كین-چین، ناوۆمی ئۆساكا-ژاپۆن).\nدوا یه‌مین و گرنگترین پاڵه‌وانێتییه‌كانی كچان كه زۆرترین خاڵ به براوه ده‌درێت (2000)و زۆرترین بڕه پاره‌ی خه‌ڵات ده‌باته‌وه گراند سلامه‌كانه، ئه‌مانیش 4 گراند سلامن، پاڵه‌وانانی هه‌ر چوار گراند سلامه‌كانیش ئه‌م كچانه‌ی بوون(ئوستورالیای كراوه-ناوۆمی ئۆساكا-ژاپۆن)(رۆڵان گارۆس-ئاشلی بارتی -ئوستورالیا)(ویمبڵدۆن-سیمۆنا هالیپ)(ئه‌مریكای كراوه-بیانكا ئه‌ندریسكۆ-كه‌نه‌دا).\nئه‌و كچانه‌ی هیچ نازناوێكیان نه‌بردووه\nله‌كۆی 58 خول و پاڵه‌وانێتیی كه رێكخراون ئه‌وه‌ی مایه‌ی سه‌رنجه ئه‌وه‌یه چه‌ندین كچی ناوداری جیهانی نه‌یانتوانی به‌درێژایی ساڵ هیچ خه‌ڵاتێك ببنه‌وه، دیارترینی ئه‌و كچانه‌ش ئه‌مانه‌ن:سیرینا ولیامز-ئه‌مریكا، ئه‌نجلیكا كیربیر-ئه‌ڵمانیا، ئیلینا سڤۆتیلینا-ئۆكرانیا، كارۆلینا ڤۆزنیاكی-دانیمارك).\nئه‌و كچانه‌ی زۆرترین نازناویان برده‌وه\nكاتێكیش گه‌ڕانێكیش به ناوی ئه‌و كچانه‌دا ده‌كه‌ین كه زۆرترین نازناویان له كۆی ئه‌و 58 خول و پاڵه‌وانێتییه بردۆته‌وه، ئه‌وا ئاشلی بارتی له‌پله‌ی یه‌كه‌میدا دێت به 4 نازناو، كارۆلینا بلیسكۆڤاش دووه‌مه ئه‌میش به 4 نازناو، ئه‌م چوار كچه‌ش له پله‌كانی سێیه‌م تا شه‌شه‌میدان و هه‌ریه‌كه‌و 3 نازناویان به‌ده‌ستهێناوه: (بیانكا ئه‌ندرسیسكۆ)(سۆفیا كینین-هه‌رسێ نازناوه‌كه‌ی نازناوه نێوده‌وڵه‌تییه‌كانی هوبارت و مایۆركا گوانجۆ بوون و هیچ پاڵه‌وانێتییه‌كی به‌رزتری نه‌بردۆته‌وه)(ناوۆمی ئۆساكا)(ئارینا سابلینکا).


زانیاری به‌سوود سه‌باره‌ت به سالاسیمیا\nسالاسیمیا چی یه؟\nسالاسیمیا یه‌كێكه له نه‌خۆشیه بۆماوه‌ییه‌كانى خوێن كه‌له رِێگه‌ى بۆ هێڵكانه‌وه (جینه‌كان) ده‌گوازرێته‌وه له باوانى هه‌ڵگره‌وه (واته ئه‌و باوانانه‌ى سالاسیمیاى سووكیان هه‌یه) بۆ نه‌وه‌كانیان جا گه‌ر هه‌ردوو باوان هه‌ڵگر بن ئه‌وا له هه‌موو سك پرِبوونیًكى (دووگیانى بوون)ى دایكه‌كه‌دا ئه‌وا ئه‌گه‌رى توشبوونى كۆرپه‌كه به سالاسیمیا به‌م جۆره ده‌بێت:\n25% ده‌بێته كه‌سێكى توش بوو به سالاسیمیاى قورس\n50% ده‌بێته هه‌ڵگرى نه‌خۆشیه‌كه (سالاسیمیا ى سوك)\n25% به‌دوور ده‌بێت له سالاسیمیا.\nوشه‌ى سالاسیمیا له چیه‌وه رِێچكه‌ى گرتووه؟\nیه‌كه‌م جار له ساڵى 1925دا پزیشك و زانا كوولى نه‌خۆشیه‌كه‌ى ناساند و له چه‌ند نه‌خۆشێكى خوَیدا بینی كه توشى كه‌مخوێنى هاتبون له‌گه‌ڵ گه‌وره‌بوونى سپڵ و تێكچوونى شیوه‌ى ده‌م و چاو و گۆرِانى رِه‌نگى پێستیان پاشان به‌زوویی گیانیان له ده‌ست ده‌دا. زانا كوولى ئه‌م سیفاتانه‌ى به‌ناوى خۆیه‌وه ناونا كه‌م خوێنى كوولى.\nدواتر چه‌ند پزیشكێكى ترهه‌مان حاڵه‌تیان دۆزیه‌وه له ناوچه نشینه‌كانى سه‌ر كه‌نارى ده‌ریاى سپى ناوه‌رِاست بۆیه ناویان نا سالاسیمیا كه به زمانى یونانى سالاس واته ده‌ریا و ئیمیا واته كه‌م خوێنى كه‌واته سالاسیمیا واته كه‌م خوێنى ده‌ریا، و دواتریش زیاتر تایبه‌ت مه‌ندكرا به ده‌ریاى سپى ناوه‌رِاست و ناوى لێنرا كه‌مخوێنى ده‌ریاى سپى ناوه‌رِاست.\nهۆكاره‌كانى تووش بوون به سالاسیمیا؟\nسالاسیمیا نه‌خۆشیه‌كى بۆ ماووه‌یی خوێنه.\nوه‌ك ده‌زانین خوێن ئه‌و شله سوره‌یه كه به رِووبارى ژیان داده‌نرێت و له دووبه‌ش پێكدێت، پلازما و خانه‌كان.\nخانه‌كانیش خرۆكه‌ى سورو سپى و په‌رِه‌كانى خوێنن كه هه‌ریه‌كه له بوارێكدا خزمه‌ت به جه‌سته‌ى مرۆڤ ده‌كه‌ن.\nكارى سه‌ره‌كى خرۆكه سوره‌كان گه‌یاندنى گازى ئۆكسجینه بۆ هه‌موو شانه‌و خانه‌كانى له‌ش ئه‌م توانایه‌ى خرۆكه سوره‌كانیش به بوونى هیمۆگلۆبین تیایاندا ده‌بێت كه له ئاسن (هیم) و پرۆتین (گلۆبین) پێكدیت. گرفتى سالاسیمیا له دروست نه‌بوونى ئه‌م گلۆبینه‌وه په‌یدا ده‌بیًت گه به هۆى گرفتێك له ماده‌ه بۆماوه‌ییه‌كاندا (بۆهێڵ) ئیتر له‌ش تواناى دروستكردنى ئه‌م زنجیره پرۆتینیانه‌ى نابێت و كه‌سه‌كه كه‌م خوێن ده‌بێت.\n1- سالاسیمیاى سوك (هه‌ڵگرى سالاسیمیا) كاتێك ده‌بێت كه كه‌سه‌كه ته‌نها له‌یه‌كێك له باوانیه‌وه مادده بۆماوه‌ییه نه‌خۆشه‌كه‌ى وه‌رگرتبێت. ئه‌مانه كه‌سێكى ئاسایین و هیچ گرفتیًكیان نییه جگه له كه‌م خوێنیه‌كى كه‌م كه پێویست به وه‌رگرتنى خوێن و هیچ چاره‌سه‌رێكی تایبه‌ت ناكات و ده‌توانرێت ئه‌و كه‌مخوێنیه فه‌رامۆش بكرێ. به‌لآم گرفتى ئه‌م كه‌سانه له كاتێكدا ده‌بێت كه دووانیان هاوسه‌رگیریى ئه‌نجام بده‌ن كه ئه‌گه‌رى خستنه‌وه‌ى نه‌وه‌ى سالاسیمیاى قورسیان ده‌بێت وه‌ك له سه‌ره‌وه ئاماژه‌مان پێدا.\n2- سالاسیمیا قورس كاتێك كه‌سه‌كه له‌هه‌ردوو باوانه‌وه بۆهێڵه نه‌خۆشه‌كه‌ى وه‌رگرتبێت ئیتر ئه‌و كه‌سه تواناى دروستكردنى ئاسایی هیمۆگلۆبینى خوێن له ده‌ست ده‌دات و له دواى ته‌مه‌نى 6 مانگیه‌وه نیشانه‌كانى نه‌خۆشیه‌كه‌ى تیا ده‌رده‌كه‌وێتو ده‌توانرێت به پشكنینى تایبه‌ت نه‌خۆشیه‌كه ده‌ستنیشان بكرێت.\nدواتر نه‌خۆشه‌كه ده‌بێت لانى كه‌م مانگانه جارێگ (2-4 هه‌فته) خوێن وه‌ربگرێت تا له ژیاندا مابێت و پاشان، گه‌ر به‌شێوه‌یه‌كى دروستى پزیشكى خوێن و چاره‌سه‌ره‌كانى تر وه‌رنه‌گرێت، توشى نیشانه‌و گرفته‌كانى ترى نه‌خۆشیه‌كه ده‌بێت كه له‌خواره‌وه باسكراوه.\n3- سالاسیمیا مام ناوه‌ند له سالاسیمیاى قورس سوكتره‌وه پیویستى ده‌كات به پێدانى خوێن به‌لآم كه‌متره له توشبووانى سالاسیمیاى قورس و چه‌ند چاره‌سه‌رێكى ترى تایبه‌تیشیان پێویست ده‌بێت.\nنیشانه و كاریگه‌ریه‌كانى نه‌خۆشیه‌كه:\nیه‌كه‌م : كاریگه‌ریه‌كان له‌سه‌ر كه‌سى تووش بوو:\n- كه‌م خوێنى له‌ته‌مه‌نى 3-6 مانگیه‌وه و به‌درێژی ژیان\n- هه‌لآوسانى سپڵ و جگه‌ر\n- فراوانبوون و ئه‌ستوربوونى ئێسك (ده‌م و چاو) و گه‌وره‌بوونى سه‌رو ده‌رپه‌رِینى شه‌ویله\n- تێكچوون و گرفتى ددانه‌كان\n- نه‌رم بوونى ئێسك و هه‌ڵوه‌رین و شكان\n- گۆرِانى رِه‌نگى پێست (خۆڵه‌مێشى) به‌هۆى نیشتنى ئاسن\n- گوازرانه‌وه‌ى ڤایرۆس به‌هۆى خوێن وه‌رگرتنى به‌رده‌وام به‌تایبه‌تی ڤایرۆسى جگه‌ر\n- سستى گه‌شه‌و بألآ\n- وه‌ستانى گه‌شه‌ى سێكسى و ده‌رنه‌كه‌وتنى سیفه‌ته رِه‌گه‌زییه‌كان (باڵغ نه‌بوون)\n- گه‌وره‌بوون و له‌كاركه‌وتنى دڵ (زۆرترین هۆكارى مردن)\n- سستى و له‌كاركه‌وتنى جگه‌ر و گورچیله‌كان\n- توشبوون به شه‌كره وكه‌مى رِژێنى په‌ریزاده (غودده)\n- كاریگه‌رى ده‌روونى و گۆشه‌گیری\n- لاوازبوونى سیسته‌مى به‌رگرى له‌ش و دوچاربوونى هه‌وكردنى به‌رده‌وام\nدووه‌م: كاریگه‌رى له‌سه‌ر خێزان:\nدایك و باوكی منداڵێكى تووشبوو ئه‌ركێكى زۆریان ده‌كه‌وێته سه‌ر سه‌باره‌ت به‌چاره‌سه‌ركردنى منداڵه‌كه‌و هاموشۆكردنى به‌رده‌وامی نه‌خۆشخانه. هه‌میشه نیگه‌رانی ئاینده‌و ته‌ندروستى منداڵه نه‌خۆشه‌كه‌ده‌بن و ترس و دڵه‌رِاوكێى به‌رده‌وامیان هه‌یه سه‌باره‌ت به خستنه‌وه‌ى هه‌رمنداڵێكى تر كه ئایا ئه‌ویش تووشبو بێت به سالاسیمیا یا نا.\nبوونى منداڵێكى سالاسیمیا وا ده‌خوازێت كه دایك و باوك زۆربه‌ى كاتى خۆیانى بۆته‌رخان بكه‌ن و گرنگیه‌كی تایبه‌تى ده‌وێت ئه‌مه‌ش واده‌كات كه منداڵه‌كانى تریان تارِاده‌یه‌ك فه‌رامۆش بكرێن، ده‌ره‌نجامیش شیرازه‌ی په‌یوه‌ندیه خێزانیه‌كان لاواز ده‌كات و له‌لایه‌كى تریشه‌وه به‌شدابوونیان له په‌یوه‌ندیه كۆمه‌لایه‌تیه‌كان كه‌م ده‌كاته‌وه.\nله‌رِابردووداو تا ئێستاش له هه‌ندێ وڵاتانی جیهاندا چاره‌سه‌ره‌كان به پاره‌ن ئه‌مه‌ش له‌رِوی ئابووریه‌وه سه‌نگێكی تره بۆسه‌ر ده‌رامه‌تی خێزانه‌كه، به‌ڵام له‌ئێستادا له هه‌رێمی كوردستان دابینكردنى خوێن و پشكنین و چاره‌سه‌ره‌كان بێ به‌رامبه‌ر پێشكه‌ش به‌م نه‌خۆشانه ده‌كرێن.\nسێهه‌م: كاریگه‌ری له‌سه‌ر تاكه‌كانى كۆمه‌ڵ:\nبه‌رامبه‌ر به ژیانى مانگێكى هه‌ر تووش بوویه‌كی سالاسیمیا پێویسته ئه‌ندامێك یا زیاترى كۆمه‌ڵ مانگانه بتڵێك خوێن ببه‌خشێت، ئه‌مه‌ش وا ده‌خوازێت له چه‌ند ساڵێكی ئایینده‌دا، گه‌ر سالاسیمیا بنه‌برِ نه‌كرێت، ئه‌وا له هه‌ر چوار ئه‌ندامێكى كۆمه‌ڵ، كه‌بۆ خوێن به‌خشین ده‌گونجێن، ساڵانه دوو كه‌سیان لانی كه‌م جارێك خوێن ببه‌خشێت ئه‌مه‌ش ئه‌گه‌رچى كارێكى مرۆیی و نیشتیمانى و ئایینی یه سه‌نگ و قورساییه‌كیشه بۆ سه‌ر تاكه‌كانى كۆمه‌ڵ.\nچواره‌م: كاریگه‌ری له‌سه‌ر ده‌وڵه‌ت:\nساڵانه بوودجه‌یه‌كى زۆرى ده‌وڵه‌ت خه‌رج ده‌كرێت بۆچاره‌سه‌ركردنی ئه‌م نه‌خۆشانه ئه‌مه‌ش بۆ دابینكردنى پێداویستیه‌كانى بانكی خوێن و پشكنینه‌كانى تاقیگه‌و ده‌رمان وچاره‌سه‌ره گرانبه‌هاكان، كه ساڵانه بۆ هه‌ر نه‌خۆشێك 50000 تا 80000 دۆلاری ئه‌مریكى ده‌بێت وه گه‌ر سالاسیمیا بنه‌برِنه‌كرێت ئه‌وا ساڵ به ساڵ بوودجه‌كه له‌سه‌ر ده‌وڵه‌ت زۆر ترده‌بێت. هه‌ربۆیه بنه‌برِكردنی سالاسیمیا، كه ئاسانه‌و له ده‌ستى مرۆڤ دایه، مانای وایه بودجه‌یه‌كی زۆرى دارایی ده‌وڵه‌ت ده‌گه‌رێته‌وه ئه‌وكات ده‌توانرێت ئه‌و بودجه‌یه بۆ باشتر خزمه‌تكردنی ئه‌و كه‌سانه دابنرێت كه پێشتر نه‌خۆشى سالاسیمیا بون یا له بوارێكى تری ته‌ندروستى و نه‌خۆشیه‌كی تردا سه‌رف بكرێ كه ناتوانرێ رِێگه له رِودانى بگیرێت.\n1- شیكارى خوێنى ته‌واو (سیفه‌تى تایبه‌تى خانه‌كان) Complete Blood Count & Blood Film\n2- شیكردنه‌وه‌ى هیمۆگلۆبینى كاره‌بایى Hemoglobin Electrophoresis\nده‌ستنیشانكردنى نه‌خۆش و هه‌ڵگرى نه‌خۆشیه‌كه\nئه‌مه‌ش به پشكنینى تایبه‌تى شیكردنه‌وه‌ى كاره‌بایی هیمۆگلۆبین Hemoglobin Electrophoresis ده‌بێت وه‌ك له‌م خشته‌یه‌دا ده‌بینرێـ .\nF (Fetal Hb): a2 g2 Hb A2; a2d2 Hb A (Adult Hb); a2 b2 حاڵه‌ت\nكه‌متر له %1 كه‌متر له %4 زیاتر له %96 مرۆڤی ئاسایی\nزیاتر له %50 هه‌ر رِێژه‌یه‌ك بێت هه‌ر رِێژه‌یه‌ك بێت سالاسیمیای قورس\nله نێوان 5% -%50 هه‌ر رِێژه‌یه‌ك بێت هه‌ر رِێژه‌یه‌ك بێت سالاسیمیای ناوه‌ند\nكه‌متر له %5 زیاتر له %4 هه‌ر رِێژه‌یه‌ك بێت سالاسیمیای سوك


سەرۆکی ئەمەریکا: قورسترین سزا بەسەر کۆریای باکور دەسەپـێنین\nسەرۆکی ئەمەریکا ڕایگەیاند وڵاتەکەی قورسترین سزا بەسەر کۆریای باکوردا دەسەپێنێت، ئەمەش لە ڕێگەی بە ئامانجکردنی ئەو کۆمپانیا و کەشتیانەی یارمەتی پـیۆنگیانگ دەدەن لەو فرتوفێڵانەی دەیکات بۆ دەربازبوون لە سزا نێودەوڵەتیـیەکان.\nسەرۆک ترامپ ئەمڕۆ هەینی لە وتارێکیدا لە ویلایەتی مێریلاندی نزیک واشنتنی پایتەخت گوتی بەم سزایانە ئەوپەڕی فشاردەخرێتە سەر کۆریای باکور تاوەکو ناچاربکرێت دەستبەرداری بەرنامەکانی خۆپـڕچەککردن ببێت.\nکاربەدەستان دەڵێن سزاکان بەسەر 27 کۆمپانیای بازرگانی و بارکردن و 28 کەشتی و کەسێـک دەسەپـێنرێن، دەڵێن ئەمانە یارمەتی کۆریای باکوریان داوە لە بازرگانیکردن بە نەوت و خەڵوزی بەردین و سووتەمەنی دیکە.\nپاش ڕاگەیاندنەکەی سەرۆک ترامپ شاندی دیپـلۆماتی ئەمەریکا لە ئەنجومەنی ئاسایشی نەتەوە یەکگرتووەکان یاداشتنامەیەکی دا بە کۆمیتەی سزاکان لە ئەنجومەنی ئاسایش، ئەمەش تاوەکو ئەو 56 کۆمپانیا و کەشتیە بخەنە لیستی ڕەشەوە بەهۆی پـێشێلکردنی بڕیارەکانی تایبەت بە سزاکانی سەر کۆریای باکور.\nخانم نیکی هەیلی باڵیۆزی ئەمەریکا بۆ نەتەوە یەکگرتووەکان لە بەیانـنامەیەکدا گوتی ئەم سزا قورسانەی ئەمەریکا نیشانی دەدەن واشنتن واز لە پـیۆنگیانگ ناهێنێت هەتا دەسـتبەرداری بەرنامەکانی خۆپـڕچەککردنی نەبێت.\nسەباندنی ئەم سزایانە لە لایەن ئەنجومەنی ئاسایشەوە پـێویستی بە ڕەزامەندی ئەنجومەنەکە هەیە، لەوانە چین کە هاوپەیمانی کۆریای باکورە.


کوردیپێدیا - رێژەی 100% باج دەخرێتە سەر جگەرەی هاوردە\n📊 رێژەی 100% باج دەخرێتە سەر جگەرەی هاوردە | 🏷 پۆل: ئامار و راپرسی | زمانی بابەت: 🏳 کوردیی ناوەڕاست | 👁🗨\nرێژەی 100% باج دەخرێتە سەر جگەرەی هاوردە\nبەپێی بڕیارێکی وەزارەتی دارایی هەرێم، رێژەی 100% باج دەخرێتە سەر جگەرەی هاوردەکراو.\nلەوبارەیەوە ساماڵ عەبدولرەحمان، بەڕێوەبەری گشتی گومرکی هەرێم بە PUKmediaی راگەیاند: لەبەر بەرژەوەندیی گشتی و تەندروستی هاووڵاتییان و پاراستنی بەرهەمی ناوخۆ بڕیاردراوە بە زیادکردنی باج بە رێژەی 100% لەسەر هاوردەکردنی جگەرە.\nوتیشی: بڕیارەکە کاتی نییە و لە ناوەڕاستی مانگی شوباتی ساڵی داهاتووە وە دەکرێتە بواری جێبەجێکردنەوە.\nبەڕێوەبەری گشتی گومرکی هەرێم وتیشی: مەبەستیش لەبڕیارەکە هاوتاکردنی رەسمیی گومرگی جگەرەیە لە هەردوو گومرگی هەرێم و عیراق، چونکە لەهەفتەی رابردووەوە حکومەتی عیراق بە هەمان شێوە بڕیاریدا بە زیادکردنی باج بە رێژەی 100% لەسەر جگەرەی هاوردەکراو.\n➕ ئەم بابەتە لەلایەن: (هاوڕێ باخەوان)ەوە لە: Dec 9 2018 10:21AM تۆمارکراوە


سەرۆك كۆمار: پێویستە میدیا بەوتاری نیشتیمانیانە لێبوردەیی برەو پێبدات\nئەمڕۆ د. بەرهەم ساڵح سەرۆك كۆماری عیراق لە كۆشكی سەلام لە بەغدا پێشوازیكرد لە د. عەلی خویلدی سەرۆكی دەزگای جێبەجێكاری دەستەی راگەیاندن و گەیاندن و سەرۆك و ئەندامانی ئەمیندارانی دەزگاكە.\nلە دیدارەكەدا سەرۆك بەرهەم ساڵح جەختی كردەوە لە گرنگی دەستەبەركردنی ئازادی كاری میدیایی بۆ ئەوەی بە شێوەیەكی بابەتیانە و پیشەییانە كارەكەیان ئەنجام بدەن، هەروەها بەڕێزیان جەختیان كردەوە لە بڵاوكردنەوەی چەمكەكانی دیموكراسی و بەهێزكردنی لە چوارچێوەی ئازادی رادەربڕین بەپێی كۆمەڵێك پێوەر و پێودانگی بونیاد نەرانە، هاوكات سەرۆك كۆمار بە گرنگی زانی كەناڵەكانی راگەیاندن خاوەن وتارێكی نیشتیمانیانەی پیشەییانە بێت بۆ چەسپاندنی كلتوری لێبوردەیی لە نێوان هاووڵاتیانی عیراق و روبەڕووبوونەوەی ئەو راگەیاندنەی كە دەیانەوێت توندو تیژی برەو پێبدەن.\nهەر لە درێژەی وتەكانیدا سەرۆك كۆمار رۆڵی راگەیاندنی نیشتمانی بەرز نزخاند لە رووبەڕووبوونەوەی ئەو بیر و هزرە تەكفیریەی كە گروپی تیرۆرستی داعش بڵاویان دەكردەوە، شانبەشانی ئەوەش سەركەوتنی هیزە عیراقیەكانی بەسەر رێكخراوە تێروریستییەكاندا دەگواستەوە.\nلای خۆیانەوە وەفدی میوان كار و چالاكی دەستەكەیان بۆ سەرۆك كۆمار رونكردەوە و باسیان لە رۆڵی دەزگاكەیانكرد لە دامەزراندنی وتارێكی میدیای بەپێی ئەو رێساو یاساییانەی كە كاری دامەزراوەكەیان و بنەماكانی رێكخستنی كاری پەیوەندی و پەرەپێدانی میكانیزمەكانی رێكدەخەن، هەروەها هەوڵەكانی سەرۆك كۆماریشیان بەرز نرخاند بۆ بەدواداچوون و پشتیوانیكردنی كاری راگەیاندن و گەیاندن.\nPUKmedia نوسینگەی رۆژنامەوانی سەرۆك كۆمار


بۆچی عێراقیەكان بێزیان لە تۆماری هەڵبژاردن دێتەوە؟\nبۆچوون / بیروڕا :: 07/02/2017\nبایكۆتی زۆرینەی دەنگدەران، بە ژن و پیاوەوە، بەرامبەر تۆماركردنی ناوی خۆیان لە تۆماری دەنگدەراندا، یاخود بێزنەهاتنیان بەوەی كە باسی تۆماری هەڵبژاردن بكەن، سەرەڕای بانگەوازی چەندینجارەی بەرپرسانی كۆمسیۆنی باڵای (سەربەخۆی) هەڵبژاردنەكان، چ مانایەكی هەیە؟.\nزۆر بە سانایی ئەمە مانای ئەوەیە كە ئەم زۆرینەیە بڕوایان بە سیستمی هەڵبژاردن نەماوە، ئەم نەمانی باوەڕەیش مانای بێ متمانەییە بەم سیستمە سیاسیەی ئێستا و ئەم چینە سیاسیە دەسەڵاتدارەی كە ئێستا هەن.\nهەواڵی بایكۆتكردن یان بێزلێهاتنەوە، لەسەر زمانی وائل ئەلوالی سەرۆكی ئیدارەی هەڵبژاردن لە كۆمسیۆنەكەوە، دوێنێ بڵاوكراوەتەوە و لە لێدوانێكیدا كە لەسەر پێگەی كۆمسیۆنەكە دانراوە، دەڵێت ژمارەی ئەوانەی كارتی بایۆمەترییان پڕكردووەتەوە گەیشتووەتە 7 ملیۆن و 740 هەزار و 280 كەس، واتا بە تێكڕای 43% ی ژمارەی دەنگدەران كە 17 ملیۆن و 207 هەزار و 617 دەنگدەرن. ئەم ژمارەیە دەنگدەری پارێزگاكانی هەرێمی كوردستان ناگرێتەوە و هەروەها دەنگدەرانی هەردوو پارێزگای نەینەوا و كەركوكیش لەم سەرژمێرییە دوورخراونەتەوە چونكە هەڵبژاردنی ئەنجومەنی پارێزگاكان، كە بڕیارە لە مانگی ئەیلولی ئەمساڵدا بەڕێوەببرێت، لەو دوو پارێزگایەدا ناكرێت.\nپێشبینی ناكەم بانگەوازەكەی بەڕێز ئەلوائلی ئەنجامێكی ئەرێنیی هەبێت بۆ ئەو دەنگدەرانەی بێزیاننایەت بچن بۆ ناوەندەكانی تۆماركردن لەو ماوەیەدا كە ماوە و هەتا بیستی ئەم مانگەیە. چونكە بێمتمانەیی و تەنانەت قین و تۆڵەیش لەبەرامبەر پرۆسەی هەڵبژاردندا، ئێستا لەوپەڕیدایە، لە دوای زنجیرەیەك كارەساتی گەورە كە روویانداوە لەوكاتەوەی دوا پرۆسەی هەڵبژاردن ئەنجامدراوە (هەڵبژاردنە پارلەمانیەكەی 2014)، هەر لە داگیركردنی سێیەكی رووبەری وڵات لەلایەن داعشەوە زۆر بە ئاسانی وەك ئەوەی ئاوبخورێتەوە، هەتا هەرەسی دارایی كە كاریگەریی لەسەر گوزەرانی هەموو كەسێك جێهێشتووە (چینی دەسەڵاتدار دەستبەرداری دەستكەوتەكانی نەبووە بەڵكو وازیان لە هەندێكی كەمی دەسەڵاتەكانیان هێنا كە ناچاربوون رایبگەیەنن لە دوای سەرهەڵدانی بزاڤە گەورەكانی ناڕەزاییدەربڕین لە ناوەڕاستەكانی ساڵی 2015 دا).\nرەنگە كۆمسیۆن پەنابباتە بەر فێڵ و تەڵەكەبازی بۆ راكێشانی دەنگدەران بەرەو ناوەندەكانی تۆماركردن، وەك چۆن لە هەڵبژاردنەكانی 2014 دا فێڵی ئەوەی كرد كاتێك وتی كارتی هەڵبژاردنەكە هاوتای بەڵگەنامە رەسمیەكان دەبێت و جێگەی ئەوان دەگرێتەوە و هەموو مامەڵەیەكی پێ بەڕێوەدەبرێت، وەك هەر بەڵگەنامەیەكی فەرمیی كەسێتی. حاڵەتەكەیش ئەوەبوو كە هەر لەگەڵ تەواوبوونی پرۆسەی دەنگداندا، كاریگەریی رێزگرتنی كارتەكە نەما و تەنانەت خودی كۆمسیۆنیش هیچ ئیعتیبارێكی بۆ دانەنا، ئەویش بەو بەڵگەیەی كە نەیخستە لیسی بەڵگەنامە داواكراو و پێویستەكانەوە بۆ تۆماركردنی پارتە سیاسیەكان، كاتێك یاسای پارتەكانی خستە واری جێبەجێكردنەوە.\nچارەسەركردنی ئەم نەچوون و بایكۆتكردن و گوێنەدانە بە تۆماركردن لە تۆماری هەڵبژاردنەكان و دەنگنەدان لە هەڵبژاردنەكاندا و دووبارە گێڕانەوەی متمانە بە پرۆسەی هەڵبژاردن، پێویستیی زۆر و گەورەیان دەوێت، یەكەمیان، هەمواركردنەوەی سیستمی هەڵبژاردن و پەیڕەوكردنی سیستمێكی تازەیە كە تێیدا دەنگدەر بتوانێت نوێنەری راستەقینەی خۆی هەڵبژێرێت، نوێنەرێكی لێهاتوو و نیشتمانپەروەر و پاك. دووەم، پێكهێنانی كۆمسیۆنێكی تازەی هەڵبژاردن كە بەڕاستی سەربەخۆبێت، ئەمەیش بەو مانایەی كە پارتەكان و كوتلە سیاسیەكان هیچ رۆڵ و دەستێكیان نەبێت لە دامەزراندنی كۆمسیۆنەكە و هەموو ئەو كارمەندانەدا كە لە دەستە و بەشەكانی كۆمسیۆنەكەدا دادەمەزرێن و كاردەكەن. سێیەم، سەرپەرشتیكردنی هەڵبژاردنەكان لەلایەن كۆمەڵی نێودەوڵەتیەوە بۆ دڵنیابوون لە پاكی و بێگەردیی. چوارەم، هەمواركردنەوەی یاسای پارتەكان و پێنجەمیش نوێكردنەوەی سەركردە و پاڵێوراوانی پارت و ئیئتیلافەكان لە هەڵبژاردنەكانی داهاتوودا و دوورخستنەوەی سەركردە و نوێنەرە فاشیل و گەندەڵەكانە، چونكە نەگێڕانەوەی ئەوانە هەم داناییە و هەم بەرژەوەندییشە. وەك داناكان دەڵێن تاقیكراوەكان تاقیناكرێنەوە.


زانست – پەڕە 16 – Knwe.org\nسەرەکی » زانست (پەڕە 16)\nبەكارهێنانی چەتر لە وەرزی هاویندا\n27/06/2021\tزانست, كه‌شتی نوح\nراپۆرتی، هێمن ئەحمەد بەرزبوونەوەی پلەکانی گەرما لەم وەرزەدا بەتایبەتی لە شاری كەركوك بەشێوەیەك لە شێوەكان خەڵكی تووشی نیگەرانی و بێتاقەتی كردووە، لە كاتێكدا كارەبای نیشتمانی لە شارەكەدا وەک پێویست نییە، بۆیە ئێستا چەند دیاردەیەكی جیاواز و سەرنجڕاكێش لە شاری كەركوك بەدی دەكرێت كە نموونەیەکیان هەڵگرتنی چەترە بۆ خۆپاراستن لە گەرمای پڕوكێنەری هاوین، كە خۆی لە خۆیدا شتێكی زۆر ئاسایی و ...\n«بۆ روبەڕوبوونەوەی پەتاكان دەبێت پەند لە (كۆڤید- 19) وەربگرین»\nژمارەیەك لە پسپۆڕان لەبارەی پەتا كوشندەكانی داهاتوو هۆشداریی دەدەن لەوەی ئەگەر جیهان لە پەیوەندیی نێوان مرۆڤ و گیانلەبەران و ژینگە تێنەگات لە پێناوی پلاندانان بۆ قەڵاچۆكردنی پەتاكان لە داهاتوودا، بڵاوبوونەوەی پەتای (كۆڤید – 19) رۆشنایی خستە سەر گرنگیی ئەو توێژینەوانەی كە لە سەرانسەری جیهان كراون سەبارەت بە چۆنێتی گواستنەوەی ڤایرۆسەكان. كاساندرا پیری پڕۆفیسۆری توێژەر لە زانستی بەرگریی ڤایرۆسی لە زانكۆی ...\nفڕۆكەیەكی كارەبایی تێڕوانینمان بۆ هۆكانی گواستنەوە دەگۆڕێت\nتارا شێخ عوسمان فڕۆكەی كارەبایی (eVTOL) دەتوانێت گۆڕانكارییەكی ریشەیی بكات لە ئایندەی هۆكانی گواستنەوەدا. ئەم فڕۆكە كارەباییە یان ئۆتۆمبیلە فڕیووەی كە بە كارەبا كاردەكات، سەرنشینەكان لە شارێكەوە بۆ شارێكی تر و لەناو شارێكدا دەگوازێتەوە و هیچ جۆرە گازێكی كاربۆنی دەرنادات و هیچ ژاوەژاوێكیش دروست ناكات، ئەم دوو هۆكارەش وا دەكەن كە بە باشترین دۆستی ژینگە دابنرێت. هەریەك لە هێڵی ئاسمانیی ...\nسیر و قاوە زیان بە گەدەی خاڵی دەگەیەنن\nپسپۆڕانی چارەسەری سروشتیی و خۆراكە چارەسەركەرەكان هۆشداریی دەدەن كە نابێت سیر یان قاوە بە گەدەی بەتاڵ بخورێت و بخورێتەوە، چونكە هەردوو بابەتەكە زیان بە گەدە دەگەیەنن. ئەو پسپۆڕانە دەڵێن: شتێكی زۆر خراپە مرۆڤ بە سكی خاڵیی سیر یان قاوە بەكاربهێنێت، چونكە ئەو دوو بابەتە گەدە دەوروژێنن و كەسەكە تووشی ئازار دەكەن، بەڵام دەتوانن بابەتێكی وەك سیر یان پیاز تێكەڵی خواردنەكانیان ...\n20/06/2021\tزانست, كه‌شتی نوح\nئا: فەهمی عوسمان مامۆستا لەبەشی جیۆلۆجی تارینا ئارام، خوێندکاری بەشی جیۆلۆجی بێچویەكی ماموسی کوڵکن لە ناوچەی سیبیریا كە ناویان ناوە یاكا بە بەستوویی لەناو سە‌هۆڵبەندانەکانی ئەو ناوچەیەدا دۆزرایەوە. یاكا تەمەنی دەگەڕێتەوە بۆ 28 هەزار ساڵ لەمەوبەر. ئەم بێچووە خانەكانی لەشی تووشی لە ناوچوون و تێكچوونی سەخت نەبووە. تیمێك لە زانایانی روسیا و ژاپۆن دەستیانکردووە بە دووبارە چاندنەوەی خانەكانی ئەم ماموسە ...\nلە دەیەكانی داهاتوودا لافاو مەرگەسات دەنێتەوە ئامادەكردنی – بورهان ئەمین بەپێی توێژنەوەی دەزگا تایبەتە جیهانییەكان و شارەزایانی بواری ژینگە و كەشوهەوا، لەماوەی 30 ساڵی داهاتوودا گەورەترین كێشەی جیهان بەرزبوونەوەی پلەی گەرمای سەر رووی زەوی و روودانی لافاوە كە هەر 100 ساڵ جاریك لە ناوچەیەكی جیهان روودەدات. بەگوێرەی پێشبینی ئەو شارەزایانە بێت، تا ساڵی 2050 جارێكی تر مرۆڤایەتی تووشی كارەساتێكی هاوشێوەی ...\nم . سەردار عەبدولڕەحمان ئیبراهیم ئاشكرایە لە رۆژگاری ئەمڕۆماندا چەمكی ژینگەپارێزیی بۆتە یەكێك لە گرنگترین ئەو بابەتانەی كە سەرنجی تەواوی كۆمەڵگەی مرۆڤایەتی بۆخۆی راكێشاوە، بۆتە سەردێڕی زۆر لە بابەتەكانی ناو كایەی سیاسی و ئابووریی و كەلتوری و فەرهەنگیی گەلان. ژینگەی ئەمڕۆ بەهۆی پێكهاتە سروشتی و مرۆییەكانەوە دووچاری كۆمەڵێك گرفت و ئاریشەی جۆراوجۆر بۆتەوە، شوێنێك نییە لەم جیهانەدا كە دەرەنجامەكانی پیسبوونی ...\nناوی پەرەمێز لە چییەوە هاتووە؟\nکەشتی نوح پەرەمێز یان پرایمەس (Primus) ناوی یەكەمین تەباخە كە بە نەوت كاری كردووە، بۆ یەكەمینجار لە سوید بەرهەم هاتووە. پەرەمێز یان پرایمەس (Primus) لە ساڵی (1892) لەلایەن میكانیكییەكی سویدی بە ناوی (فرانك ولهلم لنكۆبست) ەوە دروستكراوە كە بیرۆكەكەی لە ئاگردانێكی دەستیی لەحیمكردنەوە وەرگرتووە، دواتر كەسێكی تر بۆتە هاوبەشی و پێكەوە یەكەم كارگەی دروستكردنی جۆرە تەباخێكی بچووكیان داناوە و ناویان ...\nچ كاتێك گونجاوە بۆ قاوە خواردنەوە\nئا: ئالان رەئوف خواردنەوەی كوپێك قاوە یان زیاتر بۆتە دیاردەیەكی باو لای مرۆڤ و ئەم چێژ وەرگرتنە لە خواردنەوەی قاوە رۆژبەرۆژ لە زیادبوندایە، بەڵام دەپرسین چ كاتێك گونجاو‌و تەندروستە قاوە بخۆینەوە. لەمبارەیەوە د. مارگرێتا كورولۆفا پسپۆڕی زانستی خۆراكی لە روسیا دەڵێت: خواردنەوەی قاوە لەگەڵ ژمەخواردنەكاندا پێكەوە نا تەندروست و نەگونجاوە، چونكە خواردنی قاوە لەگەڵ خواردندا وادەكات رێگربێت لەوەی جەستەی مرۆڤ ...\nرێگە سروشتییەكانی دیاریكردنی ئاراستەكان\nتارا شێخ عوسمان قیبلەنما توانای دیاریكردن و زانینی ئاراستەكانی ئاسان كردووە و خێراتری كردووە بێ ئەوەی مرۆڤ بۆ ماوەیەكی درێژ بیر بكاتەوە، بەڵام بەكارهێنانی ئەو ئامێرە پێویستی بە شارەزایی هەیە و ئەمەش لێهاتووییەكە هەموان نییانە، كەواتە جێگرەوەكەی لە سروشتدا چییە؟ خۆر: رێگەیەكی ئاسانە بۆ دیاریكردنی ئاراستەكان سەیركردنێكی خێرای خۆر بێ هیچ خۆماندوكردنێك كاری قیبلەنما دەكات، هێندە گرنگە بزانین كە خۆر ...\nلاپەرە 16 لە 148« سەرەتا...10«1415161718\t»\t203040...کۆتا »\nگەرمیان قەڵای سەوزە\nهێزی لە بن نەهاتووی یەکێتی


به‌غدای خاتوو حه‌لیمه، ده‌گه‌ڕێته‌وه سه‌ر عاداتی قه‌دیمه\nTUE, 6 FEB 2018 17:50 | KDP.info\nله دوای داگیركردنی كه‌ركووك له 16ی ئۆكتۆبه‌ر، حكوومه‌تی عێراق له بارودۆخێكدا ده‌ژیێت، له رۆژانی به‌ر له ریفراندۆمی سه‌ربه‌خۆییی كوردستان زۆر شپرزه‌تر له جاران دێته به‌رچاوان، به جۆرێ هیچ كه‌سێك ئیره‌ییی به شوێن و پێگه‌ی ئێستای ئه‌و سیاسه‌ته ناجێگیره بێ پڕه‌نسیپه‌ی نابات.\nله‌كاتێدا حكوومه‌تی عێراق چه‌ند مانگێكی ماوه‌ڤبۆ هه‌ڵبژاردنی سه‌رتاسه‌ری، كۆمه‌ڵێك پرسی هه‌ره‌هه‌ستیار، به مه‌به‌ست و بێمه‌به‌ست له‌سه‌ر شانی كه‌ڵه‌كه بووه، بوونه‌ته بۆمبی چێنراو، بۆ ئان و ساتی خۆی له ته‌قینه‌وه‌دان.\nهه‌ندێ له‌و پرسانه، له‌وانه‌یه كات فریایان بكه‌وێت، هه‌ندێكیشیان، نه‌ك هه‌ر كاتیان به‌سه‌ردا تێپه‌ریوه، به‌ڵكو وه‌ك ئه‌و زله‌پووشه وان، پشتی حوشتره‌كه ده‌شكێنن.\nناجێگیری و بێپره‌نسیپی و نه‌بوونی دیتگایه‌كی ستراتیژئامێز بۆ چاره‌كردنی پرسه هه‌ستیاره‌كان، له‌وانیشه‌وه پرسی كه‌ڵه‌كه‌بووی ده‌ستاوده‌ستپێكراوی مادده‌ی 140ی ده‌ستووری و، لێكه‌وته‌كانی 16ی ئۆكتۆبه‌ر و ده‌رهاویشته‌كانی پرۆسه‌ی ریفراندۆمی سه‌ربه‌خۆییی كوردستان له 25 ی ئه‌یلوولدا، زله‌پووشه‌كه‌ی سه‌ر پشتی حوشتره‌كه‌ن.\nجیاواز له پرسی ناردنی بودجه و مووچه كه تا ئێستا به‌غدا وه‌ك بابه‌تێكی (میدیایی سیاسی) مامه‌ڵه‌ی له‌گه‌ڵدا ده‌كات و، جارناجار وه‌ك كارتی گوشار و جارجاریش وه‌ك پێخۆری میدیایی و، بۆ بێبه‌هاكردنی پرسه‌كه و كات به‌فیڕۆدان تا گه‌یشتن به دوادواییه‌كانی ڕۆژانی هه‌ڵبژاردن، به‌غدا یارییه‌كی هه‌رزه‌ی هه‌رزانبازاڕی ده‌كا.\nئه‌وه‌ی ده‌گوترێ مووچه و بژێوی خه‌ڵكی كوردستان، به هه‌موو ئه‌و ورده‌كارییه و لێژنه و لێژنه‌كارییه‌ی كه له به‌غداوه هاتوون و، ڕۆژانه له وه‌زاره‌ته‌كانی حكوومه‌تی هه‌رێمی كوردستانن، له‌سه‌ر واری واقیعدا تائێستا هه‌ر ئه‌وه‌ی لێ ده‌خوێندرێته‌وه كه جۆرێكه له مانۆڕی درێژه‌دان به ئازار و سزادانی خه‌ڵكی كوردستان و هیچی تر نا.\nله‌كاتێكدا، به‌غدا به‌ر له هه‌مووان باش ده‌زانێ جه‌وهه‌ری پرسی كورد به برسیكردنی زیاتری خه‌ڵكی كوردستان و ئابڵۆقه‌ی زه‌مینی و ئاسمانیی شلوێ نابێ و له‌كه‌دار ناكرێ، خه‌ڵكه تێكۆشه‌ره خۆڕاگره‌كه‌ی كوردستان وریا و هۆشیاره ئاگای له هه‌موو ئه‌و كه‌ینوبه‌ینانه‌ی مووچه و بودجه هه‌یه و ئه‌وه‌ی هه‌یه تائێستا نه‌ك هه‌ر تازه نییه، به‌ڵكو هه‌ر نه‌زیرۆكن و یاسینی گۆلكێی میدیای حه‌فتانه‌ن، مه‌به‌ست لێی جوانتركردنی به‌غدا و زیاتر ناشیرینكردنی هه‌ولێره.\nله‌نێو ئه‌م هاوكێشه‌یه‌ی مووچه و بودجه و گه‌مارۆكانی سه‌ر هه‌رێمی كوردستاندا، ده‌بێ به‌غدا ته‌واو له‌وه تێبگات كه، تێگه‌یشتنێكی ته‌واوی نه‌گۆڕ لای خه‌ڵكه‌كه هه‌یه، یاریكردن به‌و كارته، یارییه‌كی دۆڕاوه و ئه‌وڕۆ تاك و كۆمه‌ڵگای كوردستانی له مه‌رامه‌كانی پشت په‌رده‌ی به‌غدا نابه‌له‌د نییه، له‌وه‌ی كه ده‌گوزه‌رێت خۆی له‌م چه‌ند ده‌سته‌واژه‌یه‌دا ده‌بینێته‌وه:\nسزادانی زیاتر و بێبه‌هاكردنی ئه‌زموونی حوكمڕانیی حكوومه‌تی هه‌رێم و لێدان له پێگه و هه‌یبه‌تی كورد و كوردستانیان، دوای په‌رته‌وازه‌كردنی نێوماڵی كورد و دابڕاندنی نێو به‌یتی سوننه، ئێستا بوونه‌ته، كارتی هه‌ڵبژاردن و مانۆڕی گره‌وكردن بۆ بردنه‌وه‌ی چه‌ند كورسییه‌كی په‌رله‌مانێك تا زۆرینه، كه‌مینه په‌راوێز و گۆشه‌گیر كاته‌وه و، پره‌نسیپه‌كانی دیموكراسیی حوكمداریه‌تی كه به ته‌وافوق و پێكه‌وه‌یی – شه‌راكه‌تی نیشتیمانی له عێراق ناوی دێت، هه‌ر ته‌نیا مه‌ره‌كه‌بی سه‌ر كاغه‌ز بێ بۆ مانگی یه‌كه‌م و دووه‌می پێكهێنانی حكوومه‌تی تازه و، تا ئه‌و ساته‌ی سه‌رۆكوه‌زیرانی تازه ده‌چێته نێو كۆشكی سه‌رۆكایه‌تیی كارپێكراو بێ. ئه‌وسا: (خاتوو حه‌لیمه، ده‌گه‌ڕێته‌وه سه‌ر عاداتی قه‌دیمه).


لاهور شێخ جه‌نگی، نیگەرانیەکانی لەبارەی لەشکرکێشیەکانی تورکیاوە دەربری - هيوای کۆرد\nHome » هەواڵ » ڕۆژهەڵاتی ناوەڕاست » لاهور شێخ جه‌نگی، نیگەرانیەکانی لەبارەی لەشکرکێشیەکانی تورکیاوە دەربری\nلاهور شێخ جه‌نگی، نیگەرانیەکانی لەبارەی لەشکرکێشیەکانی تورکیاوە دەربری\nin ڕۆژهەڵاتی ناوەڕاست, عێراق, کوردستانی, هەواڵ 07/23/2020\t0\nهاوسه‌رۆكی یه‌كێتی رایگەیاند، نیگەرانیەکانی لەبارەی لەشکرکێشیەکانی تورکیاوە گەیاندە کونسوڵی تورکیا لە هەرێمی کوردستان و رایگەیاند، یه‌كێتی رێز له سنوری هاوبه‌ش و بنه‌مای درواسێیه‌تی باش ده‌گرێت.\nلاهور شێخ جه‌نگی، هاوسه‌رۆكی یه‌كێتی نیشتیمانی کوردستان له هه‌ژماری تایبه‌تی خۆی له‌تۆڕی كۆمه‌ڵایه‌تی فه‌یسبوك بڵاویکردەوە، “ئه‌مڕۆ له هه‌ولێر پێشوازیم كرد له كونسوڵی توركیا له هه‌رێمی كوردستان، له‌و دیداره‌دا دوا گۆڕانكاری و پێشهاته سیاسییه‌كانی عێراق و ناوچه‌كه‌م تاوتوێكرد”.\nئاماژەی بەوەشکردوە، نیگه‌رانییه‌كانی یه‌كێتیی نیشتیمانی كوردستانی گه‌یاندوه‌ته كونسوڵی توركیا له باره‌ی ئه‌و له‌شكركێشی و په‌لاماره‌ی ده‌كرێته سه‌ر سنوره‌كانی هه‌رێمی كوردستان، كه یه‌كێكیان هێرشێكی ئاسمانی بو به‌فڕۆكه‌ی بێ فڕۆكه‌وان بۆ سه‌ر سەیرانگای كونه‌ماسی، كه ناوچه‌یه‌كی گه‌شتیارییه و جێگای هیچ چالاكییه‌كی سه‌ربازی و مه‌یدانی سیاسی نییه.\nلاهور شێخ جه‌نگی باسی لەوەشکرد، له‌و دیداره‌دا له‌گه‌ڵ كونسوڵی توركیا باسی له‌وه‌كردوه، هه‌رێمی كوردستان له چوارچێوه‌ی ده‌ستوری عێراقدا هه‌رێمێكی فیدڕاڵییه و ده‌بێت ئه‌و پێگه ده‌ستورییه بپارێزرێت، وه‌ك یه‌كێتیش رێز له سنوری هاوبه‌ش و بنه‌مای درواسێیه‌تی باش ده‌گرن، ئه‌وه‌ش له‌پێناوی به‌رژه‌وه‌ندی هاوبه‌شی هه‌ردولا ده‌بێت.\nلاهور شێخ جه‌نگی ئاشكراشیكردوه، “كونسوڵی توركیا تێگه‌یشتنی بۆ نیگه‌رانییه‌كانی یه‌كێتیی نیشتیمانیی كوردستانی ده‌ربڕی و به‌ڵێنیدا له‌ڕێگای كه‌ناڵه دیپلۆماسییه‌كانی خۆیانه‌وه ئه‌و نیگه‌رانیانه بگه‌یه‌نن”.\nتورکیا عێراق فه‌یسبوك كونسوڵی توركیا لاهور شێخ جه‌نگی هاوسه‌رۆكی یه‌كێتی هەرێمی کوردستان\t2020-07-23\nTagged with: تورکیا عێراق فه‌یسبوك كونسوڵی توركیا لاهور شێخ جه‌نگی هاوسه‌رۆكی یه‌كێتی هەرێمی کوردستان


له‌میدیاكانه‌وه.. سەدر ساڵێك مۆڵەت ده‌داته حكومەتەكەی عادل عەبدولمەهدی\n12/07/2019 284 جار خوێندراوه‌ته‌وه\nمەدا پرێس بڵاویكردۆتەوە\nهاوپەیمانی سائیرون بە سەرۆكایەتی موقتەدا سەدر ڕایگەیاند، ماوەی ساڵێكی وەك مۆڵەت بۆ حكومەتەكەی عادل عەبدولمەهدی دیاریكردووە. دوای ئەو وادەیە هەڵسەنگاندنی كار و كردەوەكانی حكومەت دەستپێدەكەن.\nسەلام شمری پەرلەمانتاری سائیرون دەلێت گەلی عێراق گەیشتۆتە ئەو باوەڕەی پێویستە حكومەت هەنگاوی خیرایی چاكسازی بەرجەستەكراو باوێژێت، پیش ئەوەی خۆی و سەرۆكەكەی تووشی دۆخێكی ڕوگیرانە ببنەوە. ووتیشی گەل تووشی نائومێدی بووە لە پێدانی بەڵێن و پەیمان و وادەكانی چاكسازی لە بواری خزمەتگوزارییەكاندا كە دەبێت لەمەودوا هەموو وەزارەت و دامەزراوەكان قوڵی لێهەڵماڵن و شوێنپەنجەیان دیاربێت لەو بوارەدا.\n10ی تەمموزی 2019، حكومەتی هەرێمی كوردستان لە بەیاننامەیەكیدا، بۆمبارانكردنی ناوچەكانی هەرێمی كوردستانی (برادۆست) لە لایەن ئێرانەوە شەرمەزار كرد، كە بووە هۆی كوژرانی هاووڵاتییەكی تەمەن 18 ساڵ بە ناوی (زەیتون قادر) و برینداربوونی دوو كەسی دیكە، داواشی لە تاران كرد ئەو بۆردومانە بۆ سەر خاكی هەرێم ڕاگرن.\nلە بەیاننامەكەدا هاتووە كە لە دەرئەنجانی هێرشكردنە سەر پاسەوانی شۆڕشی ئێرانی لە ناوچەی پیرانشار لە بەرواری 7/9/2019 ، حكومەتی كۆماری ئیسلامی ئێران، بە تۆپبارانكردنی ناوچە سنوورییەكان هەرێمی كوردستانی عێراقی ووڵامی داوەتەوە.\nبەیاننامەكە دووپاتیكردووە هەرێمی كوردستان سەلماندوویەتی كە هۆكاری سەقامگیرییە و ڕێز لە بنەمای هاوسێیەتی باش دەگرێت، بە شێوەیەكی ڕەهاش ڕەتیدەكاتەوە خاكەكەی بۆ هێرشكردنەسەر دەوڵەتانی هاوسێ بەكار بهێندرێت و ئاسایش و سەقامگیریان بخاتە مەترسییەوە، بۆیە هەردوو كردەوەكە ڕسوا دەكەن. ووتیشی بۆردوومانەكە دۆخێكی ترس و دڵەڕاوكێكی لەناو دانیشتوانە ناوچەكەدا دروستكردووە و دەربەدەری كردوون.\nRT عەرەبی بڵاویكردۆتەوە\nڕۆژی 4 شەممە وەزارەتی دەرەوەی عێراق ڕایگەیاندووە كە پابەندنەبوون بە ڕێككەوتننامە ئەتۆمییەكەی ئێرانەوە كارەساتبار دەبێت بۆسەر هەموو ناوچەكە، بەكر فەتاح حسین – ی باڵوێز و نوێنەری هەمیشەی عێراق لە ئاژانسی نێودەوڵەتی ووزەی ئەتۆمی، لە كۆبوونەوەیەكی نائاسایی ئاژانسەكەدا سەبارەت بە ڕێككەوتننامە ئەتۆمییەكە ئەو هەڵوێستەی عێراقی ڕاگەیاندووە.\nوەزارەتی دەرەوەی عێراق ڕایگەباندووە كە كۆبونەوەكە لە بارەگای ئاژانسە نێودەوڵەتییەكە لە ڤییەنا بەڕێوەچووە، باڵوێزی عێراقیش پابەندبوونی ووڵاتەكەی بە پلانی گشتگیری هاوبەش (JCPOA) دووپات كردۆتەوە و بە گرنگیشی زانیوە لایەنەكان دەستی پێوەبگرن. داواشی لە حكومەتی ئێران كردووە بگەڕێتەوە سەرمێزی دانوستانەكان و دەرگای دبلۆماسییەتیش واڵابكرێت.\nقودسی عەرەبی بڵاویكردۆتەوە\nدوای 2 ساڵ لە ئازادكردنی موسڵ لە دەستی داعش، هێشتا ئەندامەكانی ئەو ڕێكخراوە تیرۆرستیە لە دەوروبەی شارەكەدا ماون ، ئەمەش دانیشتوانی ترساندووە كە دووبارە تیرۆر بگەرێتەوە ناوچەكانیان.\nبەرپرسێكی كوردیش ڕایگەیاند كە داعش ڕیزەكانی خۆی ڕێكدەخاتەوە و سەربازگەیەكی لە چیای قەرەچوخ دروستكردووە بۆ ڕاهێنانی چەكدارەكانی كە 50 كیلۆمەتر لە مەخمورەوە دوورە. ڕەشاد گەلاڵی بەرپرسی ڕێكخستنەكانی مەخموری یەكیەتی نیشتمانی كوردستان لە لێداونێكیدا بۆ میدیاكانی حزبەكەی گوتی كە داعشەكان دوای تێكشكاندیان لە شاری موسڵ، بۆ دووبارە خۆڕێكخستنەوەی خۆیان، پەنایان بردۆتە بەر كێوی قەرەچوخ كە ناوچەیەكی قەدەغەكراوە و هێزە ئەمنییەكای تێدا نین، لەوێشەوە دەتوانن دزە بكەنە ناو كەركوك و سەڵاحەدین و موسڵەوە و كاری تیرۆرستی ئەنجام بدەن.\nعادل عەبدولمەهدیش لە كۆنگرەی ڕۆژنامەوانی هەفتەی پێشوویدا، باسی لە بوونی كەلێنێكی فراوانی كرد لە نێوان هێڵی لێكجیاكەرەوەی هێزەكانی پێشمەرگە و هێزەكانی حكومەتی فیدڕاڵیدا كە داعش دەیقۆزێتەوە، ڕیككەوتنێكیش هەیە كە بۆشاییە ئەمنییەكەی ئەو ناوچەیە پڕبكرێتەوە .\nهەمان سەرچاوەی پێشوو بڵاویكردۆتەوە، ڕۆژی 4 شەممەی ڕابردوو، تاران و مۆسكۆ گاڵتەیان بە داواكەی وویلایەتە یەكگرتووەكانی ئەمریكا كردووە لەوەی تاران پابەندی ڕێككەوتننامە ئەتۆمییەكە بێت ، لە كاتێكدا پێشتر ئەمریكا لەو ڕێككەوتننامە كشاوەتەوە.\nلەمەشەوە ئاژانسی نێودەوڵەتی ووزەی ئەتۆمی كۆبوونەوەیەكی نائاسایی لە ڤییەنا سازكردووە بۆ تاتوێكردنی پێشێلكردنی ڕێككەوتننامەكە، دواتریش باڵوێزانی بەریتانیا و فەرەنسا و ئەڵمانیا بەیاننامەیەكیان لەوبارەوە دەركردووە و تیایدا داوای پابەندبوونیان لە ئێران كردووە. جاكی ولكۆتی باڵوێزی ئەمریكاش ئێرانی فێڵكردن و گزیكردن لە لایەنەكانی ڕێككەوتننامەكە تۆمەتبار كردووە. كازم غەریب ئابادی باڵوێزی ئێرانیش گاڵتەی بەو داوایەی واشنتۆن كردووە بە گریدانی كۆبونەوەی نائاسایی ، بەو پێیەی خودی واشنتۆن بەرپرسی یەكەمی دۆخەكەیە و ئۆباڵەكەشی لە ئەستۆدایە. باڵوێزی ڕوسیاش لەمەڕ پرسەكە هەمان هەڵوێستی ئێرانی هەبوو و داواكەی ئەمریكاشی بە گاڵتەجاڕی لەقەڵەمدا.\nهێشتا دەوڵەتانی ئەوروپی بۆ دەربازكردنی ڕێككەوتنە ئەتۆمییەكەی ئێران لە هەرەسهێنان لە كۆششە دبلۆماسییەكانیان بەردەوامن كە بە "پلانی كاری گشتگیری هاوبەش" ناسراوە. ووتیشیان كۆششەكانیان بەندە بە پابەندبوونی ئێران بە بەندەكانی ڕێككەوتننامەكەوە. بەمەش كۆنگرەی ڤییەنا بێ دەركردنی هیچ بەیاننامەیەك كۆتایی هات هەرەك دبلۆماسییەكان ووتیان.\nعەرەبی جەدید بڵاویكردۆتەوە\nسەرباری ئەوەی بۆ ماوەی 6 مانگە بودجەی عێراقی پەسەندكراوە و چەند مەرج و بەندیكی تیدا باسكراون بەوەی هەرێمی كوردستان پابەندی ڕادەستكردنی بڕی 250 هەزار بەرمیلی ڕۆژانە كراوە بۆ حكومەتی ئیتحادی، لە بەرامبەریشدا دەبێت حكومەتی فیدڕاڵ موچەی فەرمانبەر و پێشمەرگە بدات هەرێم، كەچی هێشتا دەسەڵاتدارانی هەولێر خۆیان لەو مەرجانە دزیوەتەوە و ئەو بڕە نەوتەیان ڕادەستی بەغدا نەكردووە.\nئەم دۆخە فشاری لایەنە سیاسییەكانی عێراقی بۆسەر حكومەتەكەی عەبدولمەهدی زییاد كردووە بەوەی بێدەنگی بشكێنێت و ڕایبگەیەنێت كە هەولێر لە بەڵێنەكانی پاشگەزیۆتەوە و خۆشی لە مەرجەكان دزیوەتەوە.\nحكومەتی عێراقیش لای خۆیەوە پابەندی ناردنی موچەی فەرمانبەرانی هەرێم بووە، هەواڵەكانیش دەڵێن هەرێمی كوردستان لە هەوڵی سەپاندنی مەرجی دیكەی تازە دایە بەوەی پرسی نەوت ببەستێتەە بە پرسی كەركوك و پرسی دانەوەی ئەو قەرزانەی لەسەر هەرێم كەڵەكە بوون.\nبەرپرسێكیش دەڵێت ئەگەر هەریم پابەندی بەڵێنەكانی نەبێت، بەم زووانە حكومەتی ئیتحادی ئەو بڕە پارە ڕادەگرێت كە مانگانە بۆ هەولێری دەنێرێت وەك بەركەوتی هەرێم لە بودجەی گشتی، بەلام پێدانی موچەی فەرمانبەران هەر بەردەوام دەبێت هەروەك عادل عەبدولمەهدی پیشتر ڕایگەیاند بوو.


بە تەقەی هێزە نیزامییەکانی تورکیە دوو کۆڵبەر کوژران و بریندار بوون\n11:18 - 29 بانەمەڕ 2720\nئێوارەی ڕۆژی شەممە ٢٦ی بانەمەڕ، هێزە نیزامییەکانی تورکیە بە تەقەکردن لە ژمارەیەک لە کۆڵبەرانی کورد لە سنووری قوتووری خۆی، کۆڵبەرێک بە ناوی "بەهرام یووسفی" تەمەن ٣٥ ساڵ خەڵکی گوندی "بەلەجووک" گیانی لەدەست دا و کۆڵبەرێکی دیکە بە ناوی "شەمسەدین عومەرپوور" بە سەختی پێکرا.\nئەو دوو کۆڵبەرە کوردە لە بەرزاییەکانی سنووری قوتوور کرانە ئامانجی تەقەی هێزە نیزامییەکانی تورکیە و ڕەوانەی نەخۆشخانەی ''وان''ی تورکیە کراون.\nئەو دوو کۆڵبەرە، لە گوندی "بەلەجووک" لەلایەن هێزە نیزامییەکانی حکوومەتی ئێرانەوە تەقەیان لێکراوە و پاش ڕادوونانیان لەلایەن هیزە نیزامییەکانەوە، چوونەتە ناو خاکی تورکیە و لە ئەنجامی تەقەی هێزە نیزامییەکانی تورکیە بەهرام یووسفی گیانی لەدەست دا.\nهەتا ئێستا تەرمی ئەو کۆڵبەرە کوژراوە ڕادەستی بنەماڵەکەی نەکراوە و ناوبراو خێزاندار و باوکی چوار منداڵە.


هۆكاری دروستبوونی زیبكە لە ڕووخساردا\n15/3/2021 08:37 PM\nرووخساری مرۆڤ زۆر گرنگە، نەك تەنها بەهۆی ئەوەی كە رووخسار سەرنجرادەكێشێت، بەڵكو بەهۆی ئەوەی لە ڕووخساردا باری تەندروستی مرۆڤ دەردەكەوێت، بۆیە پزیشكان دەڵێن كە رووخسار یاخود دەموچاوی مرۆڤ ئاوێنەی باری تەندروستی مرۆڤە، واتا كێشەی تەندروستی لەڕووخساردا دەردەكەوێت.\nپزیشكان لەسەر ئەم بابەتە دەدوێن و دەڵێن كە بۆنموونە لەكاتێكدا زیبكە لەڕووخساردا دروستدەبێت لەخۆوە دروستنابێت، یان تەنها بەهۆی خواردنی شیرینییەوە زیبكە دروستنابێت، بەڵكو دروستبوونی زیبكە بۆ چەند هۆكارێك دەگەڕێتەوە، ئەوانەش پاكوخاوێنی و بەرنامەی نانخواردن و هەروەها باری تەندروستی مرۆڤ رۆڵ دەبینێت.\n1- لەكاتێكدا زیبكە لەسەر چەناگەو مل دروستدەبێت، پەیوەندی بەهۆڕمۆنەوە هەیە لەكاتی سوڕی مانگانەی خانمان.


فۆڕمی تۆمارکردنی بابەت | ئەنجوومەنی وەزیران بودجەیەکی تایبەت بۆ تەواوکردنی پردی چەمە تەرخاندەکات\nدواڕۆژ، کۆچەر عەلی ئەنجوومەنی وەزیرانی هەرێم بڕی 500 ملیۆن دیناری بۆ تەواوکردنی پڕۆژەی پردی چەمە تەرخانکردووەو قایمقامی بەردەڕەشیش رایدەگەیەنێت، بە تەواوبوونی پردەکە ماوەی نێوان هەولێر- دهۆک زیاتر لە 22 کیلۆمەتر کورتدەبێتەوەو رووداوەکانی هاتووچۆش کەمدەکاتەوە. خەلیل عەبدوڵا، قایمقامی بەردەڕەش بە دواڕۆژی راگەیاند پڕۆژەی دروستکردنی پردی چەمە پرۆژەیەکی کۆنەو پێشتر کۆمپانیایەک کاری تێدا دەکرد، بەڵام بەهۆی سەرهەڵدانی قەیرانی دارایی و نەبوونی بوجە نەتواندرا پڕۆژەکە تەواو بکرێت بۆ تەواو کردنی پرۆژەکە سەرۆکایەتی ئەنجومەنی وەزیران بڕی 500 ملیۆن دیناری بۆ تەرخانکردوەو بە یەکێک لە پڕۆژە گرنگەکان دادەنرێت بۆ هەردوو پارێزگای هەولێرو دهۆک. وتیشی پێشتر بەهۆی قەرەبالغی رێگای بەردەرەش- هەولێر دەیان رووداوی دڵتەزێنی هاتووچۆ روویانداوە بەڵام بە دروستکردنی ئەم پردە ئەو مەترسیە لەسەر گیانی هاوڵاتیان نامێنێت و زیاتر لە 22 کیلۆمەتر رێگای نێوان هەولێرو دهۆک کورت دەکاتەوە. قایمقامی بەردەڕەش، ئاماژەی بەوەشکرد پڕۆژەی پردی چەمە لە قۆناغی یەکەمدا تەنها ئۆتۆمبێلی بچووک بەسەریدا دەپەڕێتەوەو ئۆتۆمبێلی بارهەڵگر بۆی نییە بەسەر ئەم پردەدا تێپەڕێت، بەڵکو بیر لەوە کراەوتەوە لەگەڵ ئەنجومەنی پارێزگای موسڵ لە گفوتگۆداین بۆ ئەوەی رێگای بەرتلەو باشیک بە رووی ئۆتۆمبێلە بارهەڵگرەکاندا بکرێتەوە. ناوبراو روونیشیکردەوە، پردی چەمە لەسەر زێی گەورە درێژییەکەی 3،2 کم و پانییەکەشی 7 مەترە، کیلۆمەترەو لەلای گوندی چەمەیە لە قەزای بەردەڕەش و 2کم لەلای ناحیەی دارەشەکرانە لە پارێزگای هەولێرو لە سەر زێی گەورە لە بادینان دروستکراوە. 09-03-2017


سه‌رۆكی حكومه‌تی هه‌رێمی كوردستان پیرۆزبایی له بایدن ده‌كات - رۆژنامه‌ی خه‌بات\nله كانونی دووه‌م 20, 2021\nمه‌سرور بارزانی، سه‌رۆكی حكومه‌تی هه‌رێمی كوردستان، له تویتێكدا خۆشحاڵی خۆی بۆ ده‌ستبه‌كاربوونی ئیداره‌ی نوێی ئه‌مه‌ریكا ده‌ربڕی و هیوای خواست له نزیكه‌وه به چڕی هه‌ردوولا كار بكه‌ن بۆ گێڕانه‌وه‌ی متمانه بۆ ناوچه‌كه.\nئه‌مڕۆ جۆ بایدن، سه‌رۆكی ئیداره‌ی نوێی ئه‌مه‌ریكا و جێگره‌كه‌ی، كامالا هاریس، له مه‌راسیمێكدا سوێندی یاساییان خوارد.\nسه‌رۆكی حكومه‌تی هه‌رێمی كوردستان، مه‌سرور بارزانی له تویتێكدا خۆشحاڵی خۆی بۆ ده‌ستبه‌كاربوونی ئیداره‌ی نوێی ئه‌مه‌ریكا به سه‌رۆكایه‌تی جۆ بایدن و جێگری سه‌رۆك كامالا هاریس ده‌ربڕی.\nله تویته‌كه‌یدا، سه‌رۆكی حكومه‌تی هه‌رێمی كوردستان نووسیویه‌تی: به په‌رۆشه‌وه چاوه‌ڕوانی كاركردنم له‌گه‌ڵ ئێوه بۆ به‌هێزكردنی هاوبه‌شی نێوان حكومه‌تی هه‌رێمی كوردستان و ئه‌مه‌ریكا و گه‌ڕانه‌وه‌ی متمانه‌ی پێویست بۆ ناوچه‌كه.\nدیدارێكی پێشووتری نێوان جۆزیف بایدن، كه ئه‌و كات جێگری سەرۆكی ئەمریكابوو له‌گه‌ڵ مەسرور بارزانی، ئەرشیف\nپێشتریش رۆژی (7ی تشرینی دووه‌م/ نۆڤه‌مبه‌ری 2020)، سه‌رۆك وه‌زیرانی هه‌رێمی كوردستان له تویتێكدا پیرۆزبایی له بایدن و هاریس كردبوو، به بۆنه‌ی سه‌ركه‌وتنیان له پرۆسه‌ی هه‌ڵبژاردنی سه‌رۆكایه‌تی وڵاته‌كه‌یان.\nجۆ بایدن، به كه‌سایه‌تییه‌كی سیاسی شاره‌زا له كاروباری عێراق و خۆرهه‌ڵاتی ناوه‌ڕاست هه‌ژمار ده‌كرێت و دوای سه‌ركه‌وتنی له پرۆسه‌ی هه‌ڵبژاردنی سه‌رۆكایه‌تی وڵاته‌كه‌ی، له (3ی تشرینی دووه‌م/ نۆڤه‌مبه‌ری 2020)دا، ئه‌مڕۆ چوارشه‌ممه (20ی كانوونی دووه‌م/ یه‌نایری 2021) وه‌ك سه‌رۆكی چلوشه‌شه‌مینی ئه‌مه‌ریكا ده‌ستبه‌كار بوو.\nبابه‌تی پێشوو سه‌رۆكی هه‌رێمی كوردستان پیرۆزبایی له بایدن ده‌كات\nبابه‌تی دواتر دوو خۆکوژ لە بەغدا خۆیان تەقاندەوە و بوونە هۆی کوژران و برینداربوونی زیاتر لە 100 کەس